Sutra isplata jednokratne pomoći za najugroženije penzionere | NajVesti.com\nSutra isplata jednokratne pomoći za najugroženije penzionere\nIzvor vesti: Najugroženiji penzioneri na teritoriji grada Beograda koji imaju penzije jednake ili manje od 16.157,60 dinara sutra će dobiti i jednokratnu pomoć od 4.000 dinara, koju je obezbedio grad Beograd, saopšteno je iz kabineta zamenika gradonačelnika.Ovo je trinaesta rata koju grad isplaćuje, a četvrta u ovoj godini. Za isplatu jednokratne pomoći penzionerima sa najnižim primanjima, kojih ima 64.596, grad je izdvojio blizu 268 miliona dinara. Najugroženiji penzioneri će i u 2012. godini od grada Beog...\nPročitajte čitavu vest na Povezane vesti\nUNIŠTENA GRANATA! Policajci bezbedno uklonili opasnost na gradilištu Beograda na vodi!\nOdlazim iz Srbije 1. marta, ne možete da me zaustavite: Beograđanka zarobljena u paklu sekte poslala strašnu poruku roditeljima\nSPREMITE ZALIHE: Vračarci će sutra imati problema s vodom\nDivne vesti za Beograđane: Do septembra još 2.000 novih mesta u vrtićima\nRadnici Beograda na vodi pronašli JOŠ JEDNU BOMBU iz Drugog svetskog rata!\nJOŠ JEDNA BOMBA IZ DRUGOG SVETSKOG RATA: Pronašli je radnici na gradilištu Beograda na vodi\nJOŠ 2.000 SLOBODNIH MESTA U BG VRTIĆIMA: Prazne učionice postaju obdaništa\nTramvaji 12 i 13 jutros zbog kvara voze samo do “Mehane”


Al-Maliki: Moguće produženja boravka američkih trupa\nIrački premijer Nuri al-Maliki nagovestio je da bi prihvatio produženje boravka američkih vojnika u Iraku i posle 31. decembra 2011, datuma koji su obe zemlje čvrsto potvrdile kao rok za povlačenje svih američkih trupa iz Iraka.\nGovoreći juče u Vašingtonu, Maliki je izneo gledište da bi taj rok mogao da bude preispitan ako, kako je rekao, "iračkim snagama budu potrebne dodatna obuka i dodatna podrška."\nPrema tumačenju njegove izjave date na arapskom jeziku, Maliki je rekao da bi Irak razmotrio taj rok "na osnovu potreba zemlje."\nDan ranije, premijer Maliki je stojao kraj predsednika Baraka Obame, u Beloj kući, kada je američki predsednik rekao da, uprkos "teškim danima" koji predstoje u Iraku, Sjedinjene Države i dalje nameravaju da povuku sve svoje vojnike iz Iraka pre kraja 2011. godine.\nPremijer Maliki bi danas trebalo da se sastane sa američkim državnim sekretarom Hilari Klinton i potpredsednikom Džozefom Bajdenom.\nMaliki je juče razgovarao sa američkim sekretarom za odbranu, Robertom Gejtsom, koji je obećao ubrazavanje prodaje američke vojne opreme Iraku kako bi iračke snage bezbednosti brže stale na svoje noge.\nAmeričke borbene jedinice povukle su se iz iračkih gradova 30. juna i odgovornost za bezbednost u tim područjima predale iračkim snagama.\nU Iraku se sada nalazi oko 130 hiljada američkih vojnika.


Produžen rok naplate RTV takse do 30. juna - Privredna štampa\nPoslanici Predstavničkog doma Parlamentarne skupštine Bosne i Hercegovine (PSBiH) razmatrali su na jučerašnjoj sjednici u Sarajevu, zahtjev Vijeća ministara da se izmjene Zakona o javnom radiotelevizijskom sistemu razmatra po hitnom postupku.\nHitna procedura predložena je zbog osiguranja nesmetanog finansiranja i funkcioniranja tri javna radiotelevizijska sistema u BiH, a izmjene zakona predviđaju produženje roka za naplatu RTV takse putem telekom operatera do 30. juna.\nPoslanik Hrvatske demokratske zajednice (HDZ) BiH Nikola Lovrinović upozorio je da su izmjene zakona danas na dnevnom redu jer je došlo do preglasavanja u Vijeću ministara i na Kolegiju Doma.\nLovrinović je predložio da poslanici usvoje zaključak kojim odgovornim za nastalu situaciju smatraju Upravi odbor javnog RTV sistema te da ga zato treba smijeniti.\nPredložio je i da parlament BiH smijeni Upravni odbor BHRT-a, a da entitetskim parlamentima predlože smjenu upravih odbora entitetskih RTV servisa (FTV i RTRS).\nPoslanica Srpske demokratske stranke (SDS) Aleksandra Pandurević najavila da je ova stranka neće podržati hitnost procedure, a s druge strane poslanik Saveza za bolju budućnost (SBB) BiH Damir Arnaut smatra da postoje osnovi za hitnost donošenja izmjena ovog zakona.\nTakođer, poslanica Saveza nezavisnih socijaldemokrata (SNSD) Dušanka Majkić smatra da postoji osnova za hitnost procedure, jer je naplata putem telekom operatera završena 26. oktobra prošle godine, odnosno, već pet mjeseci nema zakonskog osnova za naplatu RTV takse.\nKako je kazao dopredsjedavajući Doma Šefik Džaferović (Stranka demokratske akcije – SDA) nema tog zakona koji može obuhvatiti sve situacije u životu pa tako ni poslovnik te smatra da bi se trebalo o hitnosti procedure odmah izjašnjavati, a ne čekati kraj sjednice te je mišljenja da se trebaju usvojiti ove izmjene.\nO hitnosti procedure poslanici bi se trebali izjasniti nakon što obave raspravu o svim tačkama dnevnog reda.\nTešanj je ime za poslovnu filozofiju u kojoj se uspijeva na nezavisan način, samostalno, bez vanjskih faktora i pomoći države.…\nPredsjednik Vanjskotrgovinske komore BiH Bruno Bojić na Svjetski dan standarda odao je priznanje bh. stručnjacima na naporima, koji ulažu…\nTrebevićka žičara do kraja godine mogla bi biti na raspolaganju korisnicima, ako sve bude išlo planiranom dinamikom. Za izgradnju fali…


Poboljšanje usluga prioritet Centra za socijalni rad - juGmedia\nPoboljšanje usluga prioritet Centra za socijalni rad\nDirektorka Centra za socijalni rad u Vranju Dragana Arsić rekla je da danas u izjavi za novinare da su samohrani roditelji sa decom najugoženija socijalna grupacija i da zaposleni u ovoj ustanovi čine dodatne napore kako bi im na najefikasniji način pomogli.\nOtuda će prioritet Centra za socijalni rad i ubuduće biti poboljšanje kvaliteta usluga korisnicima raznih vidova socijalne pomoći i poboljšanje uslova za rad svim zaposlenima.\n„Imamo dobro razvijenu mrežu hraniteljskih porodica kojih u Vranju imamo ukupno pedeset. Od toga je srodničkih trinaest. Jedna porodica je specijalizovana za prijem dece sa psihofizičkim problemima, a četiri su obučene za prijem dece migranata. Naša ustanova dva puta godišnje organizuje obuku porodica za hraniteljstvo u trajanju od dva meseca.“, naglasila je Arsićeva.\nPrema njenim rečima Centru za socijalni rad se i ove godine dosta ljudi obratilo sa zahtevom za dodelu jednokratne pomoći.\nTako je do juna ove godine prispelo ukupno 812 zahteva za dodelu jednokratne novčane pomoći i dodelu jednokratnih pomoći, a među njima najviše je zahteva bilo za nabavku lekova.\nOna je takođe obavestila novinare da je ovoj ustanovi dodeljeno i milion i po dinara za izradu projektno tehničke dokumentacije namenjene za izgradnju nove zgrade Centra za socijlni rad.\nSutra bez struje jedna zgrada i deo Bobišta\nLebančani zabranili uzgoj i promet GMO\nLEBANE - Odbornici Skupštine opštine usvojili su je predlog Dekleracije o zabrani korišćenja, uzgoja i prometa genetski modifikovanih organizama. …\nTridesetdvogodišnji migrant iz Pakistana zadobio je teške telesne povrede, kada je u nedelju pokušao da uskoči u voz u pokretu u naselju Železnička…


EVO PO ČEMU SE NOVE POTVRDE RAZLIKUJU OD DOSADAŠNJIH "Sve vakcine koje se daju u Srbiji će biti uključene, a sertifikati po EU pravilima OD PETKA"\nGrađani Srbije će od petka ujutru na portalu e-Uprave moći da preuzmu digitalne zelene sertifikate koji su kompatibilni sa pravilima Evropske unije. Direktor Kancelarije za e-Upravu Mihailo Jovanović je rekao da će sve vakcine koje se daju u Srbiji biti uključene u novi sertifikat. Istakao je da je uvođenjem kovid propusnica znatno povećan broj prvih vakcina, za oko 70 odsto, kao i da je trenutno vakcinisano 56,7 odsto punoletnih građana Srbije.\n- Što praktično znači da od petka ujutru očekujem novu elektronsku uslugu na portalu Elektronske uprave koja će podrazumevati izdavanje digitalnih zelenih sertifikata koji će biti EU kompatibilni - kazao je Jovanović.\nPLANULA PRODAJA LAŽNIH PCR TESTOVA Zbog ovoga možete završiti na robiji - nabavljaju se čak i u kafanama\nNaveo je da se novi sertifikati razlikuju od onih koji su dosad bili izdavani.\n- Imaju poseban ku-ar kod, poseban izgled, a za svaku vakcinu i test izdaje se posebna potvrda i poseban papir - naglasio je Mihailo Jovanović.\nNaglasio je da će sve vakcine koje se daju u Srbiji biti uključene u sertifikat.\n- Evropska agencija za lekove ima svoje preporuke, zemlje članice EU na različite načine donose odluke i od zemlje do zemlje zavisi koja zemlja priznaje koju vakcinu. U svakom slučaju, svi podaci o svim vakcinama koje se primaju u Srbiji će biti i u tom EU sertifikatu - objasnio je Jovanović za RTS.\nNaveo je da će građani Srbije sa novim sertifikatom moći da uđu u sve zatvorene prostore u zemljama EU za koje je potreban sertifikat, ali i u 22 zemlje van EU koje su pristupile tom sistemu.\n"Građani i dalje mogu da koriste domaće potvrde"\nJovanović je objasnio da građani i dalje mogu da koriste domaće potvrde, a da će novi sertifikat biti potreban onima koji putuju u države članice Evropske unije, a najavio je i da će biti uvedene dve nove mobilne aplikacije.\n- Jedna, specifična za očitavanje evropskih sertifikata. Svako od nas će moći da ih očita, ali tu aplikaciju će koristiti i inspektori i Uprava granične policije kada neko iz EU želi da dođe u našu zemlju, jer imamo potpunu kompatibilnost svih sistema. Takođe, postojaće i druga aplikacija gde će naši građani moći svoje evropske zelene sertifikate da očitaju i čuvaju u toj aplikaciji, kao neka vrsta e-novčanika - naglasio je Jovanović.\nSTROGE MERE U CRNOJ GORI Katanac na noćne klubove, bez dočeka Nove godine na otvorenom, ZABRANJENE SVADBE\nLOKDAUN ZA NEVAKCINISANE Nove mere u Austriji strogo će NADZIRATI POLICIJA, a evo šta sve one podrazumevaju\nDodao je da će od sledeće nedelje i novi sertifikati biti dostupni za izdavanje u poštama širom zemlje.\n"U Srbiji vakcinisano oko 56,7 odsto punoletnih građana"\n- Trenutno je u Srbiji vakcinisano oko 56,7 posto punoletnih građana Srbije. Ono što je interesantno da je najviše onih u starosnoj grupi od 31 do 45 godina, što pokazuje da su konačno i mlađi građani krenuli da se vakcinišu, što je dobar put ka sticanju kolektivnog imuniteta - kazao je Jovanović.\n- Imamo gradove i opštine kao što su Preševo, gde je 76 posto, Priboj 67, Mali Zvornik 64, Kladovo 63 i Beograd 61 posto punoletnih građana već vakcinisano. Nažalost, imamo i one koji su ispod 33 posto, to su Tutin, Lajkovac, Mionica, Novi Pazar, Ub i Ljig -rekao je Mihailo Jovanović.\nGavrilo Đurđević ima 16 meseci, a pre osam je primio najskuplju terapiju na svetu. Omogoćila mu je da sedi, stoji, igra se. Ujedinili su se humani ljudi i sakupili dva i po miliona evra.


Humska: Crno-beli dočekuju neugodne Kruševljane, tradicija na strani domaćina\n30. april, 2017.\nDanas se u okviru 33.kola Super lige Srbije na stadionu u Humskoj sastaju domaći Partizan i gosti iz Kruševca, ekipa Napretka. Beograđani se nalaze u sjajnoj formi, ali je polufinalni meč Kupa Srbije pokazao da težak raspored ostavlja posledice, pa će biti zanimljivo videti da li će Kruševljani uspeti da prekinu neprijatnu tradiciju kada je reč o gostovanjima na ovom stadionu.\nEkipa Partizana se nalazi u odličnoj formi, a od starta prolećne polusezone crno-beli su ostvarili deset pobeda, uz jedan remi. U prethodnom kolu savladali su u Humskoj u derbiju kola ekipu novosadske Vojvodine rezultatom 1:0. Trenutno zauzimaju 2.mesto na superligaškoj tabeli sa 43 boda na svom kontu, koliko ima i prvoplasirana Crvena zvezda.Kruševljani su nakon slabog prolećnog starta u kome su zabeležili dva remija i dva poraza uspeli da značajno poprave formu i vežu čak pet uzastopnih pobeda. Ipak, u prethodna dva kola pretrpeli su poraze, poslednji prošlog vikenda na svom stadionu u duelu sa Crvenom zvezdom kada je rezultat bio 1:2. Trenutno zauzimaju odlično 5.mesto na superligaškoj tabeli sa 26 bodova na svom kontu, četiri manje od četvrtoplasirane lučanske Mladosti.\nDanašnji rivali su već odigrali tri međusobna susreta tokom aktuelne sezone, dva u Super ligi Srbije i jedan u Kupu Srbije. Prvi meč odigran je u Kruševcu u okviru šampionata, a ekipa Napretka je slavila rezultatom 2:1(1:0). Strelci za ’’čarapane’’ bili su tom prilikom Nenad Šljivić (penal) i Josip Projić, dok je jedini pogodak za crno-bele postigao Valeri Božinov (penal). Drugi susret odigran je u Kupu Srbije, a ekipa Partizana je kao domaćin slavila rezultatom 3:1(3:0). Strelci za domaći tim bili su Uroš Đurđević (dva pogotka) i Leonardo da Silva, dok je jedini pogodak za Kruševljane postigao Aleksa Vukanović. Treći susret odigran je takođe u Humskoj, a crno-beli su nakon velikog preokreta slavili rezultatom 3:2(1:2). Gosti su poveli preko Marka Gobeljića i Alekse Vukanovića, a pobedu su crno-belima doneli Leonardo da Silva (dva pogotka) i Alen Stevanović. Ako posmatramo rezultate prethodnih 19 međusobnih susreta u domaćim takmičenjima (u periodu 2000-2016) Beograđani su bili daleko uspešniji sa ček petnaest pobeda, uz dva remija i dva poraza. Zanimljivo je da su Kruševljani oba trijumfa ostvarili kao domaćini, a na stadionu u Humskoj osvojili su samo bod u sezoni 2013/14 kada je rezultat bio 1:1.\nDomaćin u ovaj meč ulazi sa puno samopouzdanja, pre svega zbog dugačke serije mečeva bez poraza, ali i sa respektom prema rivalu koji je pokazao da ima kvalitet. O tome je na redovnoj konferenciji za medije održanoj pred ovaj susret govorio i šef stručnog štaba crno-belih Marko Nikolić koji je istakao da njegovu ekipu ne zanima ništa manje od pobeda do kraja šampionata:\n’’Ulazimo u samu završnicu takmičenja. Znate da je Partizan izašao iz serije od tri derbija u devet dana, izašao dosta pozitivno rezultatski, a sada nas očekuje još jedan derbi protiv Napretka i po plasmanu ekipa na tabeli i po kvalitetu protivnika koji dolazi. Ekipa Napretka je protivnik koji cele sezone igra jako kvalitetan fudbal, ekipa koja ima širok igrački kadar na rasolaganju. Igraju jako dobro i o tome svedoče i rezultati u poslednje dve utakmice kada su jako nesrećno izgubili od Vojvodine i Zvezde. Uz maksimalno poštovanje Napretka naš cilj na našem stadionu je još jedna pobeda. Partizan se nalazi u seriji od 30 utakmica bez poraza i ništa manje od pobede nas ne zanima do samog kraja takmičenja.’’\nOn je potom govorio i o trenutnoj kadrovskoj situaciji i istakao da još uvek nije poznato koliko će jedan od najboljih prvotimaca Everton odsustvovati sa terena:\n’’Ne znamo još koliko će to trajati, možda nedelju, možda dve ili tri. Učinićemo sve da ga oporavimo što je pre moguće. Sve ostalo dolazi iz tog ritma utakmica koji ostavlja trag, prebrojaćemo se još danas i sutra. Mislim da će biti dve-tri promene u timu u odnosu na meč sa Vojvodinom, ali ne bih o imenima.’’\nTrener Nikolić se posebno osvrnuo na podršku navijača istakavši da je ona najvažnija u trenucima kada se ekipa bori za dva trofeja:\n’’Sada nam je podrška najpotrebnija, energija sa tribina se prenosi na igrače. Osećamo da mnogi navijači razmišljaju da smo na neki način već šampioni, zbog svih rezultata, ali niko od nas iz kluba ne razmišlja tako. Mogu da obećam da ćemo dati poslednji atom snage da pobedimo sve utakmice do kraja i osvojimo duplu krunu. Očekujem da navijači naprave ambijent kao protiv Vojvodine.’’\nU taboru gostiju posvetili su veliku pažnju pripremama za meč, naročito analizi igre golgeterskog dvojca crno-belih, a veliku šansu vide u činjenici da je ekipa mnogo svežija od protivnika koji je u sredu nastupao u Kupu Srbije. O tome je na redovnoj konferenciji za medije održanoj pred ovaj susret govorio i asistent šefa stručnog štaba Zoran Stojanović koji je istakao da su igrači upoznati sa kvalitetima protivnika i spremni za predstojeći meč:\n’’Partizan je u prvenstvu pokazao ozbiljnost, kontinuitet, i taj pobednički niz je za svako poštovanje. Osnovne njihove karike su Đurđević i Leonardo i od njih preti najveća opasnost. Nedelju za nama smo iskoristili za upoznavanje sa ovim igračima i za pripremu utakmice, jer znamo šta nas čeka. Skrenuo bih pažnju i na golmana Kljajića koji je ozbiljan stub odbrane Partizana. On unosi sigurnost u njihovu igru i doprinosi stabilnosti cele ekipe i odbrane.’’\nStručni štab Kruševljana će na raspolaganju imati sve igrače, osim Marka Gobeljića koji se povredio u susretu prethodnog kola kada je pre vremena morao da napusti teren.\nPrisutnima se potom obratio i prvotimac ’’čarapana’’ i nekadašnji igrač crno-belih Nemanja Tubić koji je istakao da nije potrebna dodatna motivacija kada se igra protiv "velikih" protivnika i da u meč ne ulazi sa nekim posebnim emocijama:\n’’Emocije su po strani, ja sam profesionalac i igrač Napretka, daću sve od sebe . Spremamo se kao i za svaku drugu utakmicu, dodatnih motiva nema, mi ne znamo da igramo drugačije nego da damo sto odsto sebe. Celu polusezonu smo odigrali maksimalno angažovano i motivisano i nismo se obazirali ni na šta. Kada daš sebe potpuno onda je sve drugo u Božjim rukama.’’\nKao što je od ranije poznato, ulaz na tribine stadiona u Humskoj će biti besplatan za sve posetioce.\nMeč 33.kola Super lige Srbije između Partizana i Napretka igra se danas, u nedelju 30.aprila 2017.godine, sa početkom u 16:00 časova. Obezbeđen je direktan televizijski prenos ovog susreta na prvom programu TV Arena sport.


Upis nove generacije polaznika SuanPan mentalne aritmetike | VAmedia - info portal\nUpis nove generacije polaznika SuanPan mentalne aritmetike\n11/04/2017 11/04/2017 Нема коментара на Upis nove generacije polaznika SuanPan mentalne aritmetike\nU valjevskom Obrazovnom centru SuanPan mentalne aritmetike SMAART počeo je upisni rok za sledeću generaciju polaznika ovog obrazovnog-razvojnog programa, koja će sa nastavom početi u septembru.\nSuanPan mentalna aritmetika je obrazovno-razvojni program koji se zasniva na radu na abakusu, a sa ciljem razvoja potencijala dece u razvojnom periodu od 5 do 14 godina.\nProgram za sledeću septembarsku generaciju polaznika, koji će u zavisnosti od uzrasta biti razvrstani u tri starosne grupe, traje osam meseci. Nakon završetka programa mentalne aritmetike, mališani su u stanju da rade složene matematičke operacije sa višecifrenim brojevima, bez pomoći računaljke ili digitrona, s obzirom da SuanPan mentalna aritmetika podstiče razvoj obe hemisfere mozga, omogućava bolju pažnja i koncentraciju, jača moć usvajanja gradiva, memoriju i refleksu, a na viši nivo podiže i kreativnost, logiku i analitičke veštine deteta.\nUpis traje od ponedeljka do petka, od 17 do 20 časova, u prostorijama Obrazovnog centra SMAART u Karađorđevoj ulici 111. Brojevi telefona su: 063-8999-875 i 063-8999-876.\nPobede odbojkaša i odbojkašica\n“Europrom” nagradio sve učesnike konkursa


Ni danas se ne zna od čega je tačno umro, ali najviše se veruje da je bio otrovan\n03.03.2021. - 15:24h Autor: Stil / Istorijskizabavnik\nBio je to car Flavije Jovijan koji je rimskom imperijom vladao svega osam meseci – od 26. juna 363. do 17. februara 364. godine.\nIako se o Jovijanu ne zna mnogo iz njegovog života pre stupanja na presto, pouzdano se zna da je rođen oko 330. godine u tadašnjem Singidunumu i da mu je otac bio Varonijan, običan seljak sa ovih prostora koji je uspeo da se uspne u redovima rimske vojske i stigne do mesta zapovednika legije.\nJovijan je postao zapovednik garde za vreme Konstancijevog naslednikaJulijana i pratio je novog rimskog cara u pohodu na Persiju u leto 363. godine. Međutim, novi imperator je tu teško ranjen i ubrzo je umro, a vojska je ostala na neprijateljskoj teritoriji, okružena Persijancima, bez hrane i niskog morala.\nJovijan je u Ankiri 1. januara 364. svog jednogodišnjeg sina Varonijana Mlađeg proglasio za naslednika, ali njegova vladavina nije bila duga. Već prve noći po dolasku u Dadastan, grad na granici Galatije i Bitinije, Jovijan je pronađen mrtav u svom krevetu.\nO uzroku smrti i danas se raspravlja. Pretpostavljalo se da se ugušio od isparenjima iz sveže okrečenih zidova ili dimom od lošeg uglja koji je ložen u peći carske odaje. Verovatnije je da je bio otrovan. Bio je 17. februar 364. i tačno 236. dan vladavine Jovijana iz Beograda.\nCar JovijanFlavije JovijanSrpski vojnik


(JUTJUB) Milan Stanković od Rade dobio iPod za 23. rođendan!\n11.9.10 | Estrada Milan Stanković Rada Manojlović Srbija | 0 коментара »\nPopularni pevač Milan Stanković proslavio je pre dva dana 23. rođendan, a glavno slavlje je bilo rezervisano za drugove, fanove i njegovu devojku, pevačicu Radu Manojlović, koja mu je poklonila najnoviji model „epl“ ajpoda.\nKako nijedna proslava ne može da protekne bez alkohola, Milan je za ovu priliku angažovao koktel majstore koji su dodatno podigli atmosferu. Kao što se i očekivalo, Rada Manojlović bila je najveselija, a kakav mu je poklon još priredila kad se gužva raščistila i alkohol učinio svoje, nije teško pretpostaviti. Slavljenik nije želeo da nam prokomentariše ove naše pretpostavke, ali je zato podelio impresije sa svog rođendana.\n- Kada oko sebe imate porodicu, prijatelje, ljubav, pozitivnu energiju, podršku fanova iz svih krajeva sveta i svi se trude da vam ulepšaju dan, jedino osećanje koje može da vas obuzme je sreća. Mada, moram priznati da je 23 godine za mene nerealna brojka, jer još uvek želim da ostanem klinac i ne odrastem - izjavio je Milan.\nInače, posle vatrometa koje su mu priredile „krasive“, Milan je odgledao i video-klipove koje su mu poslale devojčice iz celog sveta, što ga je posebno iznenadilo, prenosi Alo.\nPogledajmo Jutjub video koji su Milanovi fanovi iz Makedonije napravili za njegov 23. rođendan.


Bor, Užice i Smederevo dišu kao na škrge – Semendria\n27. decembar 2015. DRUŠTVO – Izvor: Večernje novosti – Svaki treći stanovnik Srbije koji živi u gradu diše čisto i punim plućima, jer je vazduh umereno ili prekomerno zagađen u čak dve trećine gradova naše zemlje. Vremenske prilike, koje poslednjih nedelja donose maglovito vreme bez vetra, dodatno doprinose zagađenju vazduha, pa su “alarmi” za smog, dim i čestice čađi već upaljeni svuda u regionu.\nVazduh može da se “seče” od zagađenosti sumpor-dioksidom u Boru, koji je i zvanično najzagađeniji grad Srbije, a dani bez vetra najgore utiču na kotline, poput Užica i Valjeva, gde zbog grejne sezone emisije štetnih gasova ostaju da sagorevaju – u gradu. Od zagađenosti opravdano strepe i žitelji Smedereva.\nČak 80 odsto emisija zagađujućih materija u vazduhu potiče iz sektora energetike, pokazuju merenja Agencije za zaštitu životne sredine, koja meri kvalitet na 40 mesta u zemlji.\n– Vazduh je osetno čistiji izvan gradova, gde dve trećine stanovništva udiše vazduh čiji kvalitet ne treba menjati – objašnjava Tihomir Todorović, načelnik sektora za kontrolu kvaliteta vazduha u Agenciji. – Bor ima ubedljivo najveći problem zbog emisija ugljen-dioksida iz topionice bakra. Dobra vest jeste da je urađena nova topionica, pa se očekuje da se ove vrednosti dosta smanje kada zatvore staru. Užice i Valjevo su ugroženi samo tokom zime. Imaju i veliki broj malih izvora zagađenja.\nSmederevo i Beograd imaju povišene vrednosti sumpor-dioksida zbog saobraćaja i loženja. Jedna od najzagađenijih tačaka u Beogradu, ali i u Srbiji je u Ulici despota Stefana gde je i merna stanica koja u najvećem broju zimskih dana, ukoliko ne duva košava ili ne padne sneg, pokazuje povećanu koncentraciju zagađujućih materija i do pet puta veću od dozvoljene.\nKako su vrednosti štetnih materija sve veće, broj hroničnih plućnih bolesnika povećava za nekoliko procenta svake godine. Za njih je, kažu stručnjaci, najveći pokazatelj opasnosti – magla.\n– Čim se magla spusti u gradu, to znači da sa njom dolazi smog, a stanovništvo direktno inhalira štetne čestice – objašnjava pulmolog Dragana Mandić. – Zagađen vazduh najgore utiče na hronične bolesnike koje pate od astme ili bronhitisa. Savetuje im se da u periodu kada nema vetra, a ima magle, što manje izlaze iz kuće.\nNajveći zagađivači vazduha, usled sagorevanja fosilnih goriva, jesu termoelektrane u Obrenovcu, Kostolcu, Velikim Crljenima. Problem u Pančevu postoji 30 godina, od vremena kada su startovale fabrike Južne industrijske zone, Rafinerija Pančevo, HIP “Petrohemija” i “Azotara”, a ogleda se u prisutnom zagađenju vazduha, površinskih i podzemnih voda i zemljišta.\nIpak, podaci pokazuju da je Pančevo poslednje dve godine poboljšalo kvalitet svog vazduha brojnim novim sistemima za revitalizaciju i odsumporavanje koje su fabrike otvorile. Merači vazduha tvrde da Pančevci danas udišu umereno štetan vazduh.\n« Provčin i Aničićeva pobednici drugog kola Smederevske lige u streljaštvu\nStreljaštvo: Ilić “zlatan”, Grgićeva “bronzana” »


PO PROROČANSTVU OVO JE POSLEDNJI PAPA: Šta se krije iza papinog poziva da Evropljani podižu natalitet sa muslimanima | WebTribune\nHome IZA OGLEDALA PO PROROČANSTVU OVO JE POSLEDNJI PAPA: Šta se krije iza papinog poziva da Evropljani podižu natalitet sa muslimanima\nPosted date: мај 25, 2016 In: IZA OGLEDALA, IZBOR\nIpak, treba istaći dve stvari. Otkad je Franja izabran za papu, pojavile su se spekulacije da je on poslednji papa kog je predvideo irski prorok Malakije. Prema ovom biskopu iz 12. veka, poslednji papa će predsedavati progonom Svete rimske crkve.\nOno što je takođe interesantno jeste da papa Franja ponavlja reči šeika Muhameda Ajeda, vodećeg imama, koji tvrdi da muslimani treba da se ukrštaju sa Evropljanima.\nNije poznato da li je ovaj šeik pravi ili predstavlja samo nekog radikalnog muslimanskog sveštenika koji tajno radi za Zapad poput bin Ladena za kog se dugo sumnjalo da je povezan sa CIA-om.\nŠokantno je to što je papa Franja uporedio Isusa Hrista sa ISIS-om i rekao da muslimanski migranti treba da se razmnožavaju sa Evropljanima kako bi suzbili „pad nataliteta“.\n„Smatram da danas ne postoji strah od islama kao takvog, već od ISIS-a i njihovih osvajanja koja su povezana sa islamom“, rekao je papa. „Tačno je da je ideja osvajanja integrisana u duši islama, ali isto je moguće protumačiti i iz Jevanđelja po Mateju u kom Isus šalje svoje sledbenike u sve nacije s istom idejom osvajanja“.\nPapa je takođ rekao da se grozi govora o „hrišćanskim korenima Evrope“ jer po njemu to ima kolonijalističku notu, te je pozvao na evropske nacije da dopuste „integraciju“ muslimanskih migranata u kontinent.\nNjegovo mišljenje je veoma slično mišljenju vrhovnog imama, šeika Muhameda Ajeda, koji je rekao da muslimani treba da iskoriste migrantsku krizu kako bi se ukrštali sa Evropljanima i „osvajali njihove teritorije“.\n„Evropa je postala stara i oronula i potrebno joj je ljudsko pojačanje…oni nemaju saosećanja za Levant, njihov narod i izbeglice… uskoro ćemo ih sve pregaziti, dao Alah“, rekao je šeik. „U Evropi su srca puna mržnje prema muslimanima. Oni bi voleli da smo mrtvi, ali oni su izgubili svoju plodnost pa je traže među nama“.\n„Daćemo im plodnost! Ukrštaćemo svoju decu s njima jer ćemo osvojiti njihove države!“, rekao je on.\nPored govora o migrantskoj krizi, papa Franja je pomenuo i socijalizam, rekavši da potpuno slobodno tržište bez treće strane koja će to kontrolisati ne može da funkcioniše.\nProcenjuje se da je samo u 20. veku usled socijalizma i komunizma stradalo najmanje 130 miliona ljudi.\n13 miliona pregleda: Evo kako Rus ljušti krompir za 15 sekundi – VIDEO\nTramp: Amerika više neće biti svetski policajac\nSABOTAŽA U VENECUELI: Haos u zemlji izazvan opštim nestankom električne energije\nNEVEROVATAN ZAOKRET NEMAČKE: Amerika da odnese svo nuklearno naoružanje iz naše zemlje …\nLETEĆI TAKSI U RUSIJI: Da li ste dovoljno hrabri da uskočite u jedan – VIDEO


Pionirke - OSSRB - Odbojkaški savez Srbije\nItalija pobednik EP za pionirke\nItalija je prvi pobednik Evropskog prvenstva u konkurenciji pionirki. Danas u Sofiji, u velikom finalu Italiajnke su savladale Rusiju sa 3:0 po setovima 25:22, 25:22 i 25:17 i zasluženo odnele prvo mesto na prvom istorijskom Evropskom prvenstvu u ovoj kategoriji. U borbi za bronzano odličje domaćin Bugarska je nadigrala Belorusiju u pet setova 20:25, 25:16, 25:14, 20:25 i 15:13.\nItalija i Rusija u finalu Evropskog prvenstva za pionirke\nItalija i Rusija boriće se za prvaka I Evropskog prvenstva u konkurenciji pionirki. Danas su u polufinalu Italijanke porazile Belorusiju u tri seta, dok je Rusija imala nešto teži posao protiv Bugarske, meč je završen u taj brejku. Susret za zlatno odličje kao i za bronzanu medalju ali i plasman od 5. do 8. mesta na programu je sutra, u subotu 29. jula.\nItalija – Belorusija i Rusija – Bugarska u polufinalu EP za pionirke\nItalija i Bugarska iz A grupe kao i Rusija i Belorusija iz B grupe igraće polufinale u Sofiji na I EP 2017. u konkurenciji pionirki. U poslednjem, 5. kolu u okviru grupa pobede su zabeležili Finska, Italija i Bugarska u A grupi, dok su u B grupi pobede odneli Rusija, Češka i Turska. Danas (četvrtak, 27. jul) na prvenstvu Evrope je slobodan dan a zatim u petak, 28. jula se igraju mečevi za razigravanje od 1.-4. i od 5.- 8.mesta.\nItalija i Belorusija prvi polufinalisti\nPosle dana pauze, u Sofiji i Samokovu, na I EP 2017. u konkurenciji pionirki, u utorak su odigrane utakmice 4. kola. U A grupi Grčka je nadigrala Finsku, Bugarska je bila bolja od Danske a Italija je zabeležila četvrtu pobedu i plasirala se u polufinale. U B grupi, Belorusija je ostala neporažena i izborila mesto u polufinalu, dok je Rusija zabeležila novi trijumf. U sredu, 26. jula na prvenstvu Evrope odigraće se i poslednji mečevi po grupama, a dve prvoplasirane ekipe u grupi igraće u polufinalu šampionata.\nPonedeljak slobodan dan na EP u Bugarskoj – u utorak i sredu preostala dva kola\nU Sofiji i Samokovu, na I EP 2017. u konkurenciji pionirki, u nedelju su odigrane utakmice 3. kola. U A grupi Italija i Holandija su ostvarile treće pobede, a Bugarska drugu. U B grupi, neporažene su Rumunija i Belorusija, dok je Rusija zabeležila drugi trijumf. Danas (ponedeljak, 24. jul) je na prvenstvu Evrope slobodan dan, a preostala dva kola po grupama odigraće se u utorak i sredu.


O TELENORU O NAMA DRUŠTVENA ODGOVORNOST TELENOR FONDACIJA VESTI TELENOR PODRŽAO UN70 - KARAVAN ZA ODRŽIVI RAZVOJ\nOktobar 2015. – Drvo mira i preko 900 učeničkih radova obeležili su početak UN70 karavana koji je započeo svoju avanturu povodom obeležavanja 70. godišnjice Ujedinjenih nacija. Nagrade za tradicionalni literarni i likovni konkurs dobitnicima su zajedno sa Udruženjem za Ujedinjene nacije Srbije dodelili predstavnici kompanije Telenor.\n„Važno je da svako od nas kroz svoje velike ideje, ali i male stvari koje svakodnevno radimo pomogne da svet bude onakav kakav želimo, jer ono što radimo u sadašnjosti obezbediće nam bolje sutra. Celo poslovanje Telenora upravo je tome i posvećeno, da kroz digitalne tehnologije obezbedimo napredak društva. Nameravamo da do 2017. godine putem interneta povežemo više od 200 miliona ljudi na svetu i na taj način doprinesemo boljoj budućnosti za sve“, kaže Marija Vujanić, direktorka Korporativnih komunikacija i spoljnih poslaova Telenora.\nNa svom putu, Karavan Tima Ujedinjenih nacija u Srbiji će promovisati novu Agendu za održivi razvoj do 2030. i 17 Ciljeva održivog razvoja koje su nedavno usvojile 193 zemlje članice, uključujući i Srbiju.\n„Nadam se da će vam zajedničko sađenje drveta mira služiti kao inspiracija da što više naučite o važnosti života, i da ćete vas podsetiti da stalno budete dobre komšije jedni drugima“, izjavila je Irena Vojačkova Solorano, stalna koordinatorka UN u Srbiji prilikom posete školi Ujedinjene nacije u Beogadu, što je zapravo i prva stanica ove turneje.\nU naredna dva meseca, Karavan UN70 u kom će učestvovati zvaničnici Tima UN u Srbiji, nakon Beograda, obići će još četiri grada širom Srbije, a obuhvatiće debate, promovisanje Ciljeva održivog razvoja, Dialogue Caffe, izložbe i slično.


SD: Preduzetništvo mladih šansa za razvoj Bihora\nObjavljeno sreda, 15 novembar 2017 16:26\nŠansa daljeg razvoja Petnjice predstavlja temu saopštenja Medijskog tima Socijaldemokrata (SD). Dostavljeno saopštenje Espona integralno prenosi.\nSocijaldemokrate šansu za razvoj Petnjice prepoznaju u pružanju šanse mladima, naročito kroz zapošljavanje i konkurentnost na tržištu rada, zato smatramo da je potrebno zalagati se za otvaranje novih radnih mjesta za zapošljavanje mladih ljudi, promovisanjem i razvijanjem preduzetničke aktivnosti.\nMladi su nosioci promjena i potencijal za razvoj i prosperitet Bihora, zato Socijaldemokrate okupljaju veliki broj mladih ljudi koje veže zajednički cilj, zalaganje za bolju Petnjicu.\nRazvojem turizma, poljoprivrede i preduzetništva otvara se mogućnost i za veće zapošljavanje omladine, što predstavlja realnu šansu i otvara mladima prostor, da žive, rade i stvaraju u Bihoru, ali i da doprinesu ukupnom razvoju Petnjice.\nPotrebno je razvijati programe razvoja posvećenih preduzetnicima početnicima kojima je potrebna podrška za pokretanje i razvoja poslovanja, sticanje znanja i vještina nužnih za bavljenje preduzetništvom.\nSocijaldemokrate smatraju da je važna uloga mladih ljudi u politici, budući da svojim aktivizmom, savremenim idejama, odgovornim kritičkim pristupom podstiču, u sve značajnijoj mjeri, prioritetne društvene procese. Mladima nudimo politiku primjerenu njihovim interesovanjima, a u skladu sa onim što je rad na jačanju položaja mladih ljudi u Bihoru.\nMladi u velikom broju prepoznaju iskreno zalaganje Socijaldemokrata i svojim idejama u značajnoj mjeri doprinose razvoju naše partije, što je dobar pokazatelj da u našim redovima imamo mlade koji su spremni da preuzmu odgovornost i doprinesu razvoju Bihora. Zato smatram da zaslužujemo da nam se 26. novembra ukaže povjerenje da u četvorogodišnjem mandatu realizujemo naša programska rješenja, zaključuje se u saopštenju koje je potpisala Mersiha Muratović, kandidatkinja na listi “Socijaldemokrate – Ivan Brajović – Dosljedno za Petnjicu”


Tramp najavio povlačenje SAD iz Svetske zdravstvene organizacije - Američki izbori\nTramp najavio povlačenje SAD iz Svetske zdravstvene organizacije\nPandemiju virusa korona u Sjedinjenim Američkim Državama pratilo je i pogoršanje odnosa sa Svetskom zdravstvenom organizacijom.\nOptužbe predsednika Trampa na račun Svetskom zdravstvenom organizacijom počele su iznošenjem stava da je SZO i njen generalni sekretar Tedros Adanom krivac za širenje virusa korona. Sledeći korak u ovom sukobu bio je prekid finansiranja Svetske zdravstvene organizacije, uz izraženu zabrinutost da se „američka velikodušnost ne koristi na najbolji način”. Ovakav potez predsednika Trampa kritikovali su stručnjaci za javno zdravlje, smatrajući da nema svrhe prekinuti finansiranje usred pandemije. Vrhunac ovog sukoba donelo je razmatranje da se distribuira novac na druge organizacije koje se bave pitanjima zdravstva. Činilo se u jednom trenutku da će ovaj sukob možda dobiti i pozitivniji ishod, kada je predsednik Tramp najavio mogućnost ponovnog, delimičnog finansiranja Svetske zdravstvene organizacije.\nDa nade, čini se, više nema postalo je jasno juče na konferenciji za štampu u Rouz gardenu Bele kuće, na kojoj je predsednik Tramp izneo više žalbi protiv Kine – od uključivanja u nepoštene trgovačke prakse do sakrivanja opsega i ozbiljnosti smrtonosnog virusa. On je ovom prilikom i zvanično objavio da prekida američke veze sa Svetskom zdravstvenom organizacijom. Takođe, ovom prilikom je potvrdio da će sredstva namenjena SZO usmeriti širom sveta, posebno za hitne globalne potrebe u javnom zdravstvu.\nTokom svog govora predsednik Tramp je ponovio i zahtev za transparentnošću koju treba da pokaže kineska strana i izneo stav da Kina nije adekvatno izveštavala Svetsku zdravstvenu organizaciju o virusu korona, pri tome vršeći pritisak na nju da „zavede svet“ i smatrajući je svojim oružjem. Predsednik Tramp je istakao i značajnu razliku u finansiranju ove organizacije od strane Kine i Sjedinjenih Američkih Država. Prema njegovim rečima, doprinos koji Kina daje SZO iznosi 40 miliona dolara, dok je godišnje finansiranje SAD iznosilo približno 450 miliona dolara.\nČini se da ova odluka nije naišla na opšte prihvatanje. Ono što prvo buni jeste da li je uopšte predsednik Tramp imao ovlašćenje da donese ovakvu odluku, do toga da su zakonodavci već počeli da potiskuju odluku predsednika Trampa o povlačenju iz organizacije.\nSenator Lamar Aleksander (Lamar Alexander), predsedavajući odbora Senata za zdravlje, smatra da bi potez povlačenja mogao da ima ozbiljne posledice, da bi to moglo uticati na klinička ispitivanja koja su od značaja za razvoj vakcine i saradnju SAD sa drugim državama na zaustavljanju virusa. Dr Tom Friden (Tom Frieden), bivši šef američkog Centra za kontrolu i prevenciju bolesti, napominje da su SAD pomogle stvaranje Svetske zdravstvene organizacije, a da istupanje iz nje znači okretanje leđa svetu i manju sigurnost kako Sjedinjenih Država, tako i čitavog sveta.\nOvakva odluka je nesumnjivo veliki potres za Svetsku zdravstvenu organizaciju. S obzirom na to da su SAD bile najveći izvor finansijske podrške SZO, opravdano je očekivati da će organizacija u budućnosti oslabiti. Jedan od najvećih izazova sa kojim će se susresti SZO jesu izgledi da se epidemija seli u zemlje sa niskim i srednjim standardima, te će napori SZO da zaustavi pandemiju u ovim državama biti presudni.\nRepublikanci i demokrate: otvoriti državu odmah ili sačekati?


Održan tradicionalni novogodišnji prijem predstavnika vlasti\nHome Novosti Gradske novosti Održan tradicionalni novogodišnji prijem predstavnika vlasti\nU organizaciji Vlade i Skupštine Brčko distrikta BiH, održan je tradicionalni novogodišnji prijem za predstavnike političkog, privrednog, kulturnog, vjerskog i sportskog života u Brčko distriktu BiH.\nGradonačelnik Brčko distrikta BiH Siniša Milić rekao je da je, prema njegovoj ocjeni, 2019. godina bila uspješnija od 2018. godine i da se nada da će se taj trend u narednim godinama nastaviti. U svom obraćanju istakao je i da mu je drago što se nastavlja tradicija zajedničkog prijema.\n„Drago mi je da se nastavlja tradicija zajedničkog prijema i ovo je bila prilika da u jednoj opuštenijoj atmosferi analiziramo ono što smo radili, šta smo propustili da uradimo u prethodnoj godini, ali i prilika da razgovaramo šta su to planovi za narednu godinu. Drago mi je što su na prijemu bili prisutni i predstavnici političkih stranaka koje djeluju kao opozicija. Mislim da je to dobro i signal da se i ovo naše društvu kreće ka nivou demokratske političke kulture”, kazao je Milić dodajući da je to nešto što garantuje da će Distrikt krenuti ka boljem putu i da ima šanse da 2020. godinu, odnosno 2021., dočeka s još konkretnijim rezultatima.\nGlavni koordinator Vlade Brčko distrikta BiH Sead Šadić rekao je da je Vlada uspjela pokrenuti nekoliko važnih projekata značajnih za sve građane Distrikta.\n„Vjerujem da je svima nama u interesu potpisivanje Memoranduma o razumijevanju sa „Studen & Co Holding GmbH”, zatim aktivnosti u vezi s graničnim mostom koji spaja Brčko i Gunju. Takođe, tu je i implementacija projekata sa Evropskom bankom za obnovu i razvoj koji se odnosi na JP „Luka Brčko” kao i projekat multifunkcionalna dvorana koji planiramo da realizujemo preko Odjeljenja za javne poslove. Tu je još jedan značajan projekat koji se realizuje preko Odjeljenja za komunalne poslove, a odnosi se na vodosnabdijevanje i izgradnju magistralnog transportnog cjevovoda od Fabrike vode do Potočara, s tim da će se graditi i dodatni krak od naselja Brod prema Rašljanima i svim drugim područjima u Distriktu koja nemaju riješeno vodosnabdijevanje”, kazao je Šadić.\nZamjenik predsjednika Skupštine Brčko distrikta BiH Ivo Filipović rekao je da je Skupština puno toga uspjela da uradi i da je ovaj saziv Skupštine uspio da donese niz zakona značajnih za Distrikt.\n„Moja poruka je bila temeljna, a to je da smo mi zaista puno toga uradili i ovaj saziv Skupštine je uspio da donese niz zakona značajnih za Distrikt. Ipak, znamo da zbog banalnih razloga odugovlačimo i odlažemo neke stvari, ali mislim da pored toga imamo razloga da danas slavimo, posebno ako uđemo u iduću godinu s nešto većim povjerenjem. I prisustvo velikog broja ljudi na novogodišnjem prijemu možda i obećava da će 2020. godina biti još uspješnija”, zaključio je Filipović.\nPrethodni postBrčko ponovo ima klizalište\nSledeći postCiljevi pojekta „Umjetnošću protiv konflikta“ u potpunosti ispunjeni\nUrednik - July 20, 2020 0\nNaredbom Štaba za zaštitu i spasavanje od danas su na području distrikta Brčko zabranjena sva javna okupljanja. U smislu Zakona o javnom okupljanju, zabranjeno je...


Dragan Marković Palma - Blic Sport\nMarković: Zvezdaši su tražili da se slikaju sa mnom, rekao sam im da ćemo ih pobediti\nPredsednik Skupštine grada Jagodine Dagan Marković - Palma rekao je da je fudbalski klub Jagodina imao volju da pobedi Crvenu zvezdu u 17. kolu Superlige Srbije i dodao da nije sramota izgubiti od večitih rivala iz Beograda.\nJagodina će se kandidovati za narednu Olimpijadu, poručio je Olimpijskom komitetu Srbije na izbornom mitingu u selima Siokovac i Deonica lider Jedinstvene Srbije Dragan Marković Palma.\nDragan Marković Palma: Jagodina će i sledeće godine osvojiti Kup Srbije\nPredsednik Skupštine Grada Jagodina i lider Jedinstvene Srbije, Dragan Marković izjavio je da će fudbalski klub Jagodina i sledeće godine osvojiti Kup Srbije zato što je to najbolji klub.\n"Palma" ubeđen u uspeh fudbalera Jagodine: Dobićemo Rubin sa 2:0!\nPredsednik Skupštine grada Jagodine Dragan Marković "Palma", izjavio je da će fudbaleri Jagodine pobediti Rubin iz Kazanja sa 2:0 u drugom kolu kvalifikacija za Ligu Evrope.\nJagodinci stigli dabldekerom na proslavu Kupa, Palma najavio ulazak u Ligu Evrope\nIstorijski uspeh fudbalskog kluba Jagodina, osvajanje Kupa Srbije, proslavljena je koncertom na trgu u tom gradu.\nPalma: Istorijski uspeh Jagodine, igračima slede simbolične nagrade\nPredsednik Skupštine grada Jagodina Dragan Marković rekao je da ulaganje u fudbalski klub nije bila promašena investicija i da je osvajanje Kupa istorijski uspeh Jagodine.\nPalma: Idemo na trofej Kupa, ali nije sramota izgubiti od Vojvodine\nGradonačelnik Jagodine Dragan Marković Palma rekao je da se nada pobedi u finalu Kupa Srbije, ali i da neće biti razočaran ukoliko fudbaleri iz njegovog grada u borbi za trofej izgube od Vojvodine.\nPalma: Sram da je pretposlednjeg selektora Srbije!\nPredsednik Fudbalskog saveza Srbije (FSS) Tomislav Karadžić izjavio je u Jagodini da će regionalni fudbalski savezi u Srbiji u januaru dobiti po 45.000 evra u sportskoj opremi.\nPalma: Osvojićemo Kup, a pobedićemo Partizan kao što smo i Zvezdu\nPredsednik Skupštine grada Jagodine i šef poslaničke grupe Jedinsvene Srbije u državnom Parlamentu Dragan Marković Palma smatra da će fudbaleri Jagodine osvojiti trofej nacionalnog Kupa.\nPalma i Jagodinci upalili reflektore, poručili da su spremni za Evropu /video/\nNa Gradskom stadionu u Jagodini probno su pušteni u rad reflektori pred utakmicu 14. kola Jelen superlige koju će Jagodina igrati u nedelju sa BSK Borčom prvi put u večernjem terminu.\nPalma: Sudija je pogrešio protiv Zvezde, pa šta?\nPredsednik Skupštine grada Jagodine i narodni poslanik Dragan Marković Palma, izjavio je da je Jagodina u prošlom kolu Jelen Superlige zasluženo pobedila Crvenu zvezdu.\nPalma: Fudbaleri Ribara iz Jagodine pobedili bi Mihine "orlove"!\nLider Jedinstvene Srbije Dragan Marković Palma poručio je fudbalerima Srbije da su se obrukali u Makedoniji.\nPalma: Jagodina će iznenaditi u kvalifikacijama za Ligu Evrope\nPredsednik Skupštine grada Jagodine Dragan Marković Palma rekao je danas da veruje da će fudbalski superligaš iz tog grada u kvalifikacijama za Ligu Evrope napraviti dobre rezultate.\nPalma: Ispunio sam obećanje, sledeći cilj Jagodine je ulazak u Ligu Evrope\nGradonačelnik Jagodine Dragan Marković rekao je da je plasmanom fudbalskog kluba Jagodina u kvalifikacije za Ligu Evrope ispunjeno njegovo obećanje.\nMarković: Političarima nije mesto u sportskim klubovima\nGradonačelnik Jagodine Dragan Marković Palma izjavio je da političarima nije mesto u sportskim klubovima i sportskim savezima, već da je njihov zadatak "da obezbede logistiku".\nPalma: Kladioničari, igrajte na Jagodinu, pobedićemo Partizan u Beogradu\nGradonačelnik Jagodine Dragan Marković Palma rekao je da će fudbaleri Jagodine pobediti Partizan u Beogradu.\nPalma: Zvezdu ćemo dobiti kad joj sudije budu manje pomagale\nGradonačelnik Jagodine Dragan Marković "Palma" ocenio je da je Partizan dobro prošao u utakmici sa Jagodinom, u derbiju 23. kola fudbalskog prvenstva Srbije koji je okončan rezultatom 0:0.


Otklonjene sumnje u nastavak strateške saradnje Srbije i Rusije\nDecembar 05, 2019 8:27\n"Ovom posetom potvrđeni su strateški odnosi dve zemlje i otklonjene sve sumnje izazvane zbog špijunske afere i raznih spekulacija u medijima, da bi Srbija mogla da promeni svoju politiku ili da odustane od nastojanja da pitanje KiM rešava na način koji podrazumeva njen nacionalni i državni interes u punom smislu", rekao je Milivojević za Tanjug.\nMilivojević se osvrnuo i na izjavu predsednika Vučića da ga zvaničnici "iz raznih zemalja" pitaju zašto se sastaje sa Putinom, i istakao da je reč o jednom od trojice svetskih lidera koji diktiraju tempo i sadržaj međunarodnih odnosa i da je susret sa njim privilegija malog broja državnika u svetu. "Ne postoji predsednik i zemlja koja bi odbila poziv da se sretne sa ruskim predsednikom. Danas se bez Putina i Rusije ne mogu rešavati globalna pitanja i zato je susret sa njim privilegija", smatra Milivojević.\nUkazuje i da je Srbija od Rusije dobila nedvosmislenu potvrdu da će biti uključena u redovno snabdevanje gasom. "Imajući u vidu da krajem meseca prestaje ugovor o transportu gasa preko Ukrajine i da se cela energetska situaciija komplikuje, ta vrsta garancije je za našu zemlju veoma važna", ističe Milivojević.


Inicijative: Nedopustivo da djeca u školama ne uče o opsadi Sarajeva i genocidu nad Bošnjacima – Miruh Bosne\nJuli 17, 2016Juli 17, 2016\tInicijative: Nedopustivo da djeca u školama ne uče o opsadi Sarajeva i genocidu nad Bošnjacima\tSejfudin Tokić, predsjednik Bošnjačkog pokreta za ravnopravnost naroda povodom činjenice da u nastavnim planovima i programima osnovnih i srednjih škola nema ni riječi o genocidu nad Bošnjacima 1992-1995., opsadi Sarajeva i najvećim zločinima počinjenim na tlu Evrope poslije Drugog svjetskog rata, u ime ove organizacije da pokreće inicijativu, piše Patria.\nTraži se da u Kantonu Sarajevo, a potom i u drugim sredinama napravi najšira koalicija NVO, udruženja građana i prominentnih pojedinaca iz svih sfera života u BiH radi ostvarivanja cilja da se u obrazovnim programima osnovnih i srednjih škola u Kantonu Sarajevo adekvatno zastupe istine o genocidu nad Bošnjacima, opsadi Sarajeva te ukupno bosanski jezik, književnost te historija Bosne i Bošnjaka.\n– Nedopustivo je da djeca grada koji je pretrpio najdužu opsadu u historiji Evrope i najveće zločine nakon Hitlera o tome ništa ne uče u školama. Koalicija NVO i kampanja „Istina o genocidu 92-95.“ trajat će sve dok nadležni organi u Kantonu Sarajevo a potom i u drugim sredinama ne donesu adekvatne promjene u zakonima, nastavnim planovima i programima koje će omogućiti da istina o nedavnoj prošlosti BiH bude sastavni dio obrazovnog sistema.\nPozivamo sve patriotski orjentisane NVO, udruženja i prominentne pojedince da se uključe u koaliciju i uzmu učešće u borbi za istinu koju će učiti sadašnja i buduća pokoljenja. Svi smo odgovorni da našoj djeci i budućim generacijama kroz obrazovanje predočimo historijske dokumente i naučno utvrđenu istinu o nedavnoj prošlosti i stradanju u BiH i glavnom gradu naše države – kaže Tokić.\n← TAJNE STEĆAKA – Podignuta ruka i krugDAVIS CUP: Bosna i Hercegovina bolja od Turske →


Romske partije podržale Ljajića - SandzakHaber.Net , Sandžačke Internet Novine !\nNaslovna Vijesti Romske partije podržale Ljajića\nRomske partije podržale Ljajića\nOd Redakcija - 14. Februara 2014. 0 78 Podeli na Fejsbuku\ntweet Sporazum o saradnji SDPS potpisla je sa predstavnicima dve romske partije i više od 70 romskih nevladinih organizacija.\nPredsednik Socijaldemokratske partije Srbije Rasim Ljajić potpisao je danas sporazum o saradnji sa predstavnicima dve romske partije i više od 70 romskih nevladinih organizacija, koje su odlučile da na parlamentarnim izborima 16. marta podrže listu „Aleksandar Vučić – Budućnost u koju verujem“.\nPotpisanim sporazumom, Socijaldemomkratska partija Srbije i predstavnici romskih partija i nevladinih organizacija su se saglasili da zajednički učestvuju u poboljšanju ekonomskog, socijalnog, obrazovnog i kulturnog položaja romske populacije i nastavku procesa inkluzije ove nacionalne zajednice.\nPotpisivanju Sporazuma između Socijaldemokratske partije Srbije sa jedne strane i Demokratske unije Roma, Ujedinjene partije Roma i više od 70 organizacija civilnog društva prisustvovali su romski predstavnici iz više od 60 opština iz cele Srbije.\nKLJUČNE REČIizboriRomiromske partijeSdpSDPSSrbija PODELI\ntweet Prethodni tekstPrljava kampanja iz kuhinje Muamera Zukorlića i tajkuna Miškovića!Sledeći tekstNovom Pazaru se ukida blokada registrovanja igrača Redakcija\tPOVEZANE OBJAVEVIŠE OD AUTORA


Regionalne vesti - Ponedeljak 23.09.2019 - 12:21\nPripadnici MUP, Odeljenja za borbu protiv korupcije, u saradnji sa Posebnim odeljenjem za borbu protiv korupcije Višeg javnog tužilaštva Nišu, uhapsili su Z.M. (1964) iz Mlekarske škole „Dr Obren Pejić“ Pirotu, zbog sumnje da je u periodu od 2010. do jula 2019. godine u više navrata neosnovano prebacila sa računa škole na svoj račun i račun svog supruga B.M. novac u ukupnom iznosu od 4.885.898 dinara.\nOsumnjičenima je određeno zadržavanje do 48 sati FOTO: Getty Images\nOna je, kako se sumnja, sačinjavala naloge za prenos u kojima je navodila imena različitih dobavljača za mleko, svoj i tekući račun supruga B.M., a potom iste zajedno sa ostalim nalozima za prenos dostavljala na potpisivanje i overu, nakon čega ih je predavala na realizaciju u poslovnim bankama, prenosi Jugmedia.\nOsumnjičenima je određeno zadržavanje do 48 sati i oni će, uz krivičnu prijavu, biti privedeni Višem javnom tužilaštu u Nišu. Ona se sumnjiči da je izvršila krivično delo zloupotreba službenog položaja u pomaganju.


Zlato za “Zlatni sir” na festivalu u Beogradu Radio Foča\nRadio Foča » Društvo » Zlato za “Zlatni sir” na festivalu u Beogradu\nZlato za “Zlatni sir” na festivalu u Beogradu\nOct 16, 2017 @ 12:10 | autor Igor Janković\n„Zlatni sir“ sa farme Zlatni Bor iz istoimenog sela u fočanskoj Mjesnoj zajednici Zavait osvojio je zlatnu medalju za najbolji sir na Šestom festivalu balkanskih sireva u Beogradu /Balkan čiz festival/.\nTvrdi sir, koji se po staroj švajcarskoj recepturi proizvodi od mlijeka alpskih grla, koje se napasaju na platou kanjona Tare, dobio je najviše glasova posjetilaca festivala, dok se na drugo mjesto plasirao sir „Farmersko blago“ iz Livna, a na treće „Kupres milk“ iz Kupresa.\nPredrag Džokić, jedan od dvojice vlasnika farme Zlatni Bor, kaže da je na prethodnom festivalu, na njihovom prvom nastupu, „Zlatnom siru“ prvo mjesto izmaklo za četiri glasa, a da je ovog puta sa nešto zrelijim proizvodom trijumf bio ubjedljiv.\n„Kroz festival je prošlo oko 4.000 posjetilaca, a mi smo dobili ubjedljivo najviše glasova, čime smo još jednom potvrdili kvalitet našeg sira“, rekao je Džokić.\nOn je naglasio da je nagrada na festivalu ovoj farmi otvorila nove mogućnosti za širenje tržišta.\n„Sir je izuzetno tražen, pa smo dogovorili plasman po restoranima i vinskim prodavnicama“, rekao je Džokić.\nOn je napomenuo da su im i dalje glavne kočnice za razvoj proizvodnje loša putna komunikacija od Foče do Zlatnog Bora i veoma slaba elektro mreža, ali i da u takvim uslovima uspijevaju da naprave vrhunski sir.\nNa Festivalu balkanskih sireva u Domu omladine u Beogradu predstavljeno je oko 300 autohtonih sireva iz Srbije, BiH, Crne Gore, Makedonije i Hrvatske, a posebnim prezentacijama bili su zastupljeni i sirevi iz Francuske, koja je ove godine bila zemlja-gost festivala.\nNagrada za najbolju inovaciju pripala je „Lisnatom siru“ Ljilje Janjić iz Beograda za srpsku mocarelu sa smokvom i suvim šljivama.\nPosjetioci su mogli da uživaju u neobičnim vrstama sireva, ali i vrhunskih vina, te da se na raznim radionicama upoznauju sa tajnama proizvodnje sira.


istrazivanje - Stranica 15 od 18 - Dnevni list Danas\nPočetna » istrazivanje » Page 15\nStudenti neće u NATO i EU\nOko 88 odsto studenata Univerziteta u Beogradu smatra da Srbija ne bi trebalo da postane članica NATO-a, 39,7 odsto ne bi glasalo za članstvo u EU.\nPiše: Danas Online 19. 6. 2017.\nGrađani protiv sive ekonomije\nGrađani 10 država Centralne i Istočne Evrope, Bosna i Hercegovina, Bugarska, Hrvatska, Češka, Mađarska, Poljska, Srbija, Slovačka, Slovenija i Rumunija protive se sivoj ekonomiji i pozivaju svoje vlade na borbu protiv nje, pokazalo je istraživanje Ipsosa spovedeno za Mastercard.\nPiše: Fonet 19. 6. 2017.\nDve trećine građana Srbije saoseća sa izbeglicama\nDve trećine građana Srbije saoseća sa izbeglicama sa Bliskog istoka koji prolaze kroz Srbiju, pokazalo je danas objavljeno istraživanje agencije Propozitiv, koje je sprovedeno u okviru aktivnosti Fondacije „Ana i Vlade Divac“ za pomoć lokalnim zajednicama u izbegličkoj krizi.\nGrađani Srbije obično idu u bioskop jednom mesečno\nLjubitelji filma u Evropi, njih skoro 70 odsto, više voli da ide u bioskop nego da gleda film kod kuće, pokazalo je istraživanje Masterkarda u sedam evropskih gradova, dok je anketa u Srbiji pokazala da građani obično idu u bioskop jednom mesečno.\nEBU: Građani Srbije ne veruju medijima\nNajveći deo građana Srbije ne veruje medijima, pa se tako naša zemlja po stepenu poverenja uglavnom nalazi na dnu lestvice, pokazuje analiza Evropske radiodifuzne unije (EBU), prenosi UNS na svom sajtu.\nPiše: Danas Online / UNS 31. 5. 2017.\nVećina građana sveta su vernici\nVećina građana širom sveta, 74 odsto, veruje da ljudi imaju dušu, 71 odsto veruje u Boga, 56 odsto veruje da postoji raj, a 49 odsto veruje u postojanje pakla, pokazala je globalna studija asocijacije WIN-Gallup International, koja navodi da se u Srbiji 75 odsto građana izjašnjavaju kao vernici.\nPiše: Fonet 25. 5. 2017.\nIstraživanje: Građani najviše veruju vojsci\nRezultati istraživanja koje je upravo objavila Agencija za istraživanje „Dip dajv“ (Deep dive) potvrđuju da je Vojska Srbije i dalje institucija od najvećeg poverenja građana Srbije, saopštilo je Ministarstvo odbrane.\nPiše: Danas Online 15. 5. 2017.\nPre osam godina zarađivali smo 402, a sada 374 evra\nU prethodnih 16 godina najveću prosečnu neto platu od 402 evra građani Srbije primali su 2008. godine.\nPiše: Lj. Bukvić 4. 4. 2017.\nIpsos: Vučiću više od 50 odsto\nVeoma je verovatno da će Aleksandar Vučić osvojiti natpolovičnu većinu već u prvom krugu, a samo odziv veći od uobičajenog može dovesti do drugog kruga, rekao je Srđan Bogosavljević iz agencije Ipsos Novom magazinu.\nSvaki drugi smatra da su mediji naklonjeni jednom kandidatu\nNe znam da li će se posle drugog aprila/kruga „gledati u zube izbornom pobedniku“, a ne znam ni zašto se pobedi ne gleda u zube.\nPiše: Srećko Mihailović 29. 3. 2017.\nIzbori: Sve dosadašnje procene agencija\nOno što je zajedničko za predizborna istraživanja koje su do sada objavile vodeće agencije za istraživanje javnog mnjenja je da prognoziraju ubedljivu pobedu Aleksandra Vučića u prvom krugu kao i da daju različite šanse kandidatima opozicije.\nPiše: M. D. M. - B. C. 26. 3. 2017.\nFaktor plus: Vučić prvi, Janković i Jeremić iznad Belog\nPiše: Danas Online 25. 3. 2017.\nProtiv NATO 84 odsto građana\nČlanstvo Srbije u NATO podržava 11 odsto ispitanika, protiv članstva je 84 odsto, a pet odsto je neodlučnih, pokazalo je najnovije istraživanje Instituta za evropske poslove.\nPiše: Fonet 24. 3. 2017.\nDa li će ICT kompanije preoteti kupce automobilskoj industriji?\nAutomobilska industrija nalazi se u sred promena koje su vezane za digitalizaciju i ekologiju, pokazalo je i ovogodišnje istraživanje KPMG u kom su učestvovala 953 direktora iz automobilskog sektora 42 zemlje sveta.\nPiše: Danas Online 21. 3. 2017.\nMedijametar: Najviše negativnih tekstova o Vučiću u Danasu\nU poslednjem kvartalu 2016. godine na naslovnim stranama dnevnih listova najzastupljenija ličnost bio je premijer Srbije Aleksandar Vučić, a nastavlja se i trend da broj negativnih tekstova o njemu premašuje broj pozitivnih.\nPiše: M. Milutinovic 16. 3. 2017.\nViše #Corax karikatura pogledajte na portalu #Danas https://t.co/ThvC0Dvlrr https://t.co/TpclxeCmrR\nBivši predsednik Grocke nastavlja sa pritiscima na nezavisni gročanski portal\nSiniša Kovačević, dramaturg i potpredsednik Narodne stranke, za Danas govori o svom predlogu da se u aprilu održi v… https://t.co/Uz2WZktWQl


Udruženja upozoravaju: Država ne sme da uvodi cenzuru tokom vanrednog stanja. Gajović: Bez posebnih mera Vlade za medije\nDenis Kolundžija | 16. mar 2020.\nDržavni sekretar u Ministarstvu kulture i informisanja Aleksandar Gajović izjavio je za Cenzolovku da Vlada Srbije, u okviru mera tokom vanrednog stanja, nije predvidela posebne mere koje se odnose na medije, niti na njihovo izveštavanje. Dodao je da mu nije poznato da li se takve mere pripremaju.\nAleksandar Vučić (foto: Marko Risović / Cenzolovka)\n„Naravno, to ne znači da su predstavnici medija izuzeti iz mera koje je propisala Vlada Republike Srbije, koje (kao obaveza) važe za sve njene građane, uključujući i novinare“, naveo je Aleksandar Gajović.\nOn je doda da mu nije poznato da Vlada Srbije priprema bilo kakve posebne mere za medije i novinare, „osim preporuke da se državni službenici stave na raspolaganje medijima radi informacija koje su u ovom trenutku veoma važne za ispunjenje javnog interesa svakog građanina Republike Srbije“.\n„Što se Ministarstva kulture i informisanja tiče, mi smo još prošle nedelje objavili saopštenje povodom situacije koja trenutno vlada na teritoriji Republike Srbije i tom prilikom smo apelovali na sve srpske medije da se pridržavaju novinarskog kodeksa, koji podrazumeva pravovremeno, potpuno i istinito izveštavanje, kao i da je neophodno da svi poštuju najviše novinarske standarde.“\nDržavni sekretar je naglasio da će biti sankcionisani oni koji budu širili lažne vesti jer time „uznemiravaju javnost i šire paniku“.\nBodrožić: Vlast znala da zloupotrebljava moć i u redovnim vremenima\nI bez posebnih mera Vlade Srbije u pogledu rada medija i njihovog izveštavanja, predsednici Nezavisnog udruženja novinara Srbije (NUNS) i Udruženja novinara Srbije (UNS) Željko Bodrožić i Vladimir Radomirović reagovali su preventivno poručivši da tokom vanrednog stanja država ne bi smela da uvodi cenzuru niti da ograničava pravo na slobodu govora.\nPosao novinara je u ovom trenutku, posle napora medicinskog osoblja i snaga bezbednosti, ključan za suzbijanje epidemije (Vladimir Radomirović)\n„Ovo nije situacija u kojoj bi bilo legitimno ograničiti pravo na slobodu govora i uvesti cenzuru. Građanima Srbije je sada više nego inače potrebno pravovremeno i tačno informisanje i posao novinara je u ovom trenutku, posle napora medicinskog osoblja i snaga bezbednosti, ključan za suzbijanje epidemije, izjavio je Radomirović za Cenzolovku.\nBodrožić je pozvao sve novinare da tokom vanredne situacije poštuju Kodeks novinara, da budu maksimalno skoncentrisani i da ne podležu glasinama, te da se obezbede kada izveštavaju sa rizičnih lokacija, dakle da zaštite sebe i sve oko sebe.\n„Naši članovi su i do sada pokazivali visok stepen profesionalizma i odgovornosti za javnu reč i ne sumnjam da će se tako ponašati i u nedeljama pred nama, a nadam se i da će se propagandisti i manipulanti iz režimskih medija u danima pred nama primiriti i da neće širiti lažne vesti i partijsku propagandu, kao što su to činili do sada“, istakao je predsednik NUNS-a.\nOn je podsetio na to da je aktuelna vlast „zloupotrebljavala moć koju nosi država i u redovnim vremenima“ i da stoga postoji opasnost da iskoristi i vanredno stanje za svoje propagandne i druge ciljeve“.\n„I zato svi profesionalci moraju da otvore četvore oči i budu još ekspeditivniji u razotkrivanju potencijalnih zloupotreba. Vanredno stanje ne znači i uvođenje cenzure i niko nema pravo da sprečava profesionalne i nezavisne novinare da izveštavaju u interesu javnosti i da pravovremeno i objektivno informišu građane“, poručio je Željko Bodrožić.\nAleksandar Gajović Izveštavanje o koronavirusu Koronavirus Vanredno stanje Vladimir Radomirović Željko Bodrožić\n← Ne, tamjan ne štiti od korone\nNovinarka Danasa Ljiljana Bukvić pobednica konkursa „Cvet jednakosti“ →\n1 komentar za: “Udruženja upozoravaju: Država ne sme da uvodi cenzuru tokom vanrednog stanja. Gajović: Bez posebnih mera Vlade za medije”


Radio M – Hit Radio › Zagađenje zraka ubije više ljudi nego pušenje\nZagađenje zraka ubije više ljudi nego pušenje\nZagađenost zraka ubije više ljudi na godišnjem nivou nego pušenje, kažu istraživači i pozivaju na hitne mjere da se zaustavi sagorijevanje fosilnih goriva.\nIstraživači u Njemačkoj i Kipru utvrdili su da je zagađenje zraka izazvalo 8,8 miliona smrtnih ishoda 2015. godine, što je skoro dvostruko više u odnosu na ranije procijenjenih 4,5 miliona.\nU Evropi, koja je glavni fokus istraživanja Evropskog društva za kardiologiju, zagađenje zraka izazvalo je smrt oko 790.000 ljudi, od toga između 40 i 80 odsto su kardiovaskularne bolesti, kao što su srčani napadi i moždani udari.\n“Imajući u vidu da čestice i drugi zagađivači zraka u Evropi potiču od sagorijevanja fosilnih goriva, mi moramo da se okrenemo drugim izvorima za prikupljanje energije”, rekao je jedan od autora studije profesor Jos Lelieveld sa Univerzeta Maks-Plank za hemiju u Majncu.\nOn je dodao da, kada svijet koristi čistu, obnovljivu energiju, onda ne samo da ispunjava odredbe Pariskog sporazuma radi ublažavanja efekata klimatskih promjena, već se moće smanjiti i broj žrtava nastalih kao posljedica zagađenja zraka u Evropi za 55 odsto.\nIstraživači kažu da to znači da zagađenje zraka uzrokuje veći broj smrtnih slučajeva na godišnjem nivou nego pušenje, s tim što se pušenje može izbjeći, a zagađenje vazduha ne može.


Zečević pred meč sa Rudarom na Banjici: Niko neće odneti bodove iz Beograda - Rukometni klub Partizan\nPosle dva teška gostovanja na startu plej-ofa ARKUS lige, na koja je Partizan putovao u znatno oslabljenom sastavu, sledi prvi meč crno-belih na domaćem terenu. U nedelju od 18 časova našem timu u goste dolazi Rudar iz Kostolca, sa kojim se Partizan već sastajao u okviru B grupe i oba puta izlazio kao pobednik.\n,,Posle teškog poraza od Vojvodine, uspeli smo da upišemo i prve bodove u Aranđelovcu, protiv jedne mlade, ali čvrste ekipe kao što je Šamot 65. Mislim da je svaki igrač koji je bio na terenu dao svoj maksimum, a povratkom povređenih i igrača koji su bili odsutni zbog korona virusa, gledaćemo sigurno bolji Partizan. Stiže nam Rudar, jedna jako dobra i taktički obučena ekipa. Veliki broj igrača im je dugi niz godina na okupu, dobro se poznaju i jako lepo izgledaju na terenu. Očekujem dobar meč, ali mislim da ove sezone niko neće odneti bodove sa Banjice. Pozivam navijače da dođu i podrže nas na putu do nove pobede u plej-ofu“, poručuje Nikola Zečević.\nMladi bek prešao je iz Voždovca u Partizan tokom leta, a najavljen je kao veliko pojačanje i rukometaš od kog se mnogo očekuje. U dosadašnjem toku sezone pokazao je da poseduje veliki talenat i igračke kvalitete, a kako sam ističe, ovo je tek početak.\n,,Osećam se odlično i srećan sam što sam doneo odluku da obučem crno-beli dres. Atmosfera u ekipi je sjajna i mislim da sam uz saigrače i trenera već napredovao. Naravno, ima tu još dosta stvari na kojima moram da poradim i siguran sam da ću uz njih u budućnosti stići do svojih ciljeva, a prvi je osvajanje titule“, kaže Zečević.\nUtakmicu trećeg kola plej-ofa Partizan – Rudar možete pratiti putem lajv strima, klikom na link OVDE.


(VIDEO) SIMBOL AMERIČKE VOJNE MOĆI: Koliko su nosači aviona lahka meta za kineski i ruski vojni arsenal? - GlobalCir\n(VIDEO) SIMBOL AMERIČKE VOJNE MOĆI: Koliko su nosači aviona lahka meta za kineski i ruski vojni arsenal?\nNosači aviona — jedan od simbola američke vojne moći — prilikom sukoba sa ozbiljnijim protivnikom mogu da postanu veoma skupa “ploveća meta”, smatra komentator izdanja “National Interest” Sebastijan Roblin.\nZa akcije protiv obalskih ciljeva nosač, aviona mora prilično da smanji distancu — radijus akcija palubnih aviona F-35S bez primanja goriva u vazduhu iznosi oko 1.100 kilometara. Približavanje obalama protivnika na takvo rastojanje može da predstavlja prijetnju za brod, navodi se u članku.\nNa primer, kineska protivbrodska balistička raketa DF-21D ima domet oko 1.450 kilometara i može da manevriše u letu, što osigurava preciznost. Prema nekim procenama, samo jednim udarom ova raketa može da uništi nosač aviona, naglasio je autor.\nOgromna opasnost za nosač aviona ostaju i podmornice — još od vremena Drugog svjetskog rata one su potopile nekoliko brodova ove klase. Pretnju ne predstavljaju samo nuklearne podmornice, koje mogu da ostanu pod vodom mjesecima, već i male dizel podmornice. Između ostalog, švedska podmornica tipa Gotland, bez obzira na malu brzinu, na vojnim vježbama NATO-a pokazala je da može neprimjetno da se približi nosaču aviona i uslovno ga “potopi”, podsjeća Roblin.\nDruge podmornice, kao što su ruski Projekat 949, nemaju potrebe da rizikuju i približavaju se nosaču aviona i njegovoj pratnji. One mogu da napadaju cilj krstarećim raketama P-700 “granit” ispod vode sa distance od 600 kilometara. Pritom, razvijanje naoružanja se nastavlja, pa će oružje poput ruske hiperzvučne rakete “cirkon” za nosače aviona biti još opasnije, navodi autor.\nNaravno, pošto ne postoji realno iskustvo upotrebe ovog oružja, ne može se tačno tvrditi koliko će ono biti efikasno u borbi. Ipak, modernizacija raketnog oružja i podmornica staviće znak pitanja na bezbednost nosača aviona u borbama sa protivnicima koji poseduje podjednake tehničke mogućnosti, zaključuje National Interest.\nHOĆE LI TRUMP ODGODITI PUT U LONDON? Američki predsjednik u smrtnom strahu od velikih protesta, Britanci tvrde: ‘Ma doći će’\nSAUDIJSKA AL-AREBIYA: Katar, Iran i Rusija pomažu talibane u Afganistanu u borbi protiv SAD-a


Iznajmljivanje mobilnih toaleta pri organizaciji koncerata i manifestacija\nPozovite nas : 063 377 377\nCene iznajmljivanja toaleta?\nMuzički festivali i koncerti pored dobre zabave, ludog provoda i divnih uspomena sa sobom nose i zagađenje prirodne sredine u kojoj se održavaju. Raznorazne prazne flaše alkoholnih pića, omoti od hrane, smeće, uništena trava ukoliko ju je bilo, potpuna deformacija zemljišta – eto što najčešće ostaje nakon velikih muzičkih događaja posle kojih je potrebno mnogo vremena da se prostor na kome su se održali vrati u normalu.\nMožda je najveći problem većine festivala i koncerata nepostojanje adekvatnog toaleta, ili bar mali broj mobilnih toaleta u odnosu na broj posetilaca ovih događaja. Naime, možemo samo zamisliti kakve štetne posledice po zemljište i prirodnu sredinu ima ponašanje na hiljade ljudi usled nedostatka propratnog sanitarnog sistema (nekad postoje klasični WC-ji, ali nekad ne). Nedostatak mobilnih toaleta na velikim muzičkim spektaklima nije nešto što se lako može ignorisati kada se razmišlja o očuvanju prirode i o nezagađivanju prirodne sredine.\nNakon 11000 šatora koji su ostali posle festivala „Isle of Wight“ 2011. u Velikoj Britaniji, shvatilo se da se drastične promene u organizovanju muzičkih okupljanja moraju pokrenuti. Počelo je da se više govori i očuvanju prirodne sredine tokom trajanja muzičkih događaja, pa su tako nastali projekti protiv zagađenja prirode poput „Love Your Tent“, koji je jedan od uspešnijih na svetskom nivou.\nU sklopu projekta „Love Your Tent“ urađeno je istraživanje u kom se saznalo da je 60% posto posetilaca određenog festivala priznalo da nije uopšte vodilo računa o očuvanju prirode iako su znali da to ne treba da čine. Porazno je što je 35% ispitanika izjavilo da se njihovo ponašanje nikad ne bi promenilo u smislu da ne bi više vodili računa o prirodnoj sredini gde se održava festival. Upravo zbog tog broja posetilaca muzičkih festivala i koncerata koji ne žele da razmišljaju o zagađivanju prirode treba voditi računa da im se ne pruži prilika da uništavaju još više.\nDakle, mobilni toaleti su obavezni u svakom slučaju, ne samo kao zakonski propisana obaveza već i kao siguranje i zaštita od određene vrste uništavanja životne sredine.\nNa kraju krajeva, svi odlaze na muzičke festivale i koncerte da bi se zabavili, opustili i da ne bi razmišljali o svakodnevnim životnim problemima. Međutim, postoje stvari o kojima uvek moramo razmišljati, poput očuvanja prirodne sredine i nezagađenja prirode, jer bi u suprotnom u svetu nastao haos.\nUkoliko se odličite za sanitarni sistem Tip Top pokretnih toaleta pogledajte stranicu cene i pozovite nas da uradimo proračun na osnovu planiranog broja poseta vašoj manifestaciji.\nOrganizatori muzičkih događaja treba da stvore atmosferu u kojoj će briga o prirodi biti laka i neopterećujuća.\nKarakteristike Tip Top mobilnih WC-a\nNeophodnost iznajmljivanja mobilnih toaleta kamperima\nPokretni toaleti na gradilištima


Petković i Boneli o povratku interno raseljenih lica na Kosovo i Metohiju GracanicaOnline.Info\nPetković i Boneli o povratku interno raseljenih lica na Kosovo i Metohiju\nDirektor Kancelarije za Kosovo i Metohiju Petar Petković razgovarao je danas sa šeficom Kancelarije Visokog komesarijata UN za izbeglice (UNHCR) u Srbiji Frančeskom Boneli o povratku interno raseljenih lica na KiM i “pronalaženju načina i efikasnih mehanizama za povraćaj imovine raseljenih”.\nKako je saopšteno iz Kancelarije za KiM Petković je Boneli upoznao sa naporima koje Vlada Srbije ulaže kako bi pomogla povratak interno raseljenih lica (IRL) na Kosovo i Metohiju, ukazavši na “probleme po pitanju obezbeđivanja prava na povratak i u pronalaženju načina i efikasnih mehanizma za povraćaj imovine raseljenih, kao i u unapređenju kvaliteta njihovog svakodnevnog života i socio-ekonomskog statusa”.\nPrema njegovim rečima, u okviru briselskog dijaloga ova tema je opšteprihvaćena, ali sa strane Prištine “saglasnost o stvaranju uslova za povratak interno raseljenih lica samo je deklarativna”.\nPetković je sagovornici posebno skrenuo pažnju na najnoviji napad, peti po redu, na povratnike u selu Dubrava, u opštini Istok, koji nije pojedinačni incident, već se, kako navodi, radi o “smišljenom i sistematskom zastrašivanju i planiranju ponovnog proterivanja povratnika sa njihovih ognjišta”.\nKako se navodi, direktor Kancelarije za Kosovo i Metohiju je naglasio da je, “pored svakodnevnih fizičkih napada na povratnike, njihovu imovinu i imovinu Srpske pravoslavne crkve, rad na povratku i rešavanju aktuelnih problema raseljenih lica naročito otežan i zbog novonastalih okolnosti, usled pandemije Kovid-19”.\nKao prvi model održivog povratka na Kosovo i Metohiju, Petković je predstavio projekat „Sunčana dolina“, podsetivši da do sada nijedan model međunarodne zajednice na tom planu nije imao značajnijeg uspeha, ističe se u saopštenju Kancelarije\nDirektor Kancelarije za Kosovo i Metohiju je ukazao na dosadašnju značajnu saradnju Srbije i UNHCR “na unapređenju položaja i prava raseljenih lica i izrazio očekivanja da će se ta saradnja nastaviti i u narednom periodu, “u pravcu nalaženja adekvatnog modela za profilisanje potreba IRL i načina za njihovo rešavanje”.\nSagovornici su konstatovali da je ‚‚`Skopska inicijativa`‚ koristan regionalni okvir za pronalaženje trajnog rešenja za interno raseljena lica sa Kosova i Metohije‚‚, zaključuje se u saopštenju.\nTags: Direktor Kancelarije za Kosovo i Metohiju o povratku interno raseljenih lica Petar Petković UNHCR Frančeska Boneli šefica Kancelarije Visokog komesarijata UN za izbeglice\nPrevious Lajčak i Dendias o dijalogu Beograda i Prištine\nNext Porodice nestalih na KiM: I dalje ništa ne znamo o našim najmilijima\n16. oktobra 2021., 23:18


NSinfo: Delegacija Merilenda u poseti Novom Sadu i Vojvodini - teme prečistač otpadnih voda, regionalna deponije...\nDelegacija Merilenda u poseti Novom Sadu i Vojvodini - teme prečistač otpadnih voda, regionalna deponije...\nGradonačelnik Novog Sada Miloš Vučević primio je u Gradskoj kući privredno-političku delagaciju savezne države Merilend iz SAD, koja boravi u Srbiji od 16. do 20. oktobra\nna poziv ministra zaštite životne sredine Vlade Republike Srbije Gorana Trivana. Na čelu privredno-političke delegacije koju čine predstavnici deset uspešnih kompanija koje posluju u oblasti životne sredine, kao i predstavnici „Sister cities internacional“, je državni sekretar Merilenda Džon Vobensmit.\nSastanku su prisustvovali predstavnici Ministarstva zaštite životne sredine i Ministarstva državne uprave i lokalne samouprave predvođeni ministrima Goranom Trivanom i Brankom Ružićem. Ministar Trivan je istakao da je Ministarstvo životne sredine osnovano pre tri meseca i da je odmah usledilo kontaktiranje sa zemlјama u kojima se mogu pronaći partneri, odnosno investitori. On je naglasio da je važno izrađivati projekte kako bi se dobila sredstva i da na to posebno treba da obrate pažnju donosioci odluka u lokalnim samoupravama, jer bez urađenog projekta nema ni finansiranja.\n- Pre dva meseca smo ugostili ministra Trivana kada smo i saznali koje su to prioritetne oblasti za saradnju vezane za Srbiju. Zato smo došli u ovu zemlјu i doveli predstavnike velikih kompanija. Juče smo razgovarali sa premijerkom, ministrom spolјnih poslova, a danas pored gradonačelnika i sa predsednikom Pokrajinske vlade o rešavanju pitanja iz oblasti zaštite životne sredine. Svi oni su pokazali veliku želјu, liderstvo i entuzijazam da se identifikuju polјa saradnje i da se pravovremeno krene u realizaciju iste - rekao je državni sekretar Merilenda Džon Vobensmit.\nPrezentaciji Grada Novog Sada su prisustvovale vodeće kompanije iz SAD koje posluju isklјučivo koristeći nove i čiste tehnologije, dok pomenuta organizacija „Sister cities internacional“ povezuje gradove i okruge iz SAD sa gradovima i oblastima u drugim zemlјama. Nјima su u Gradskoj kući predstavlјeni investicioni potencijali i kapitalni projekti Novog Sada iz oblasti zaštite životne sredine. Cilј posete bio je da se potencijalni investitori na licu mesta u lokalnoj samoupravi upoznaju sa konkretnim poslovima i projektima u oblasti zaštine životne sredine kako bi u direktnom kontaktu i kroz razmenu relevantnih informacija mogli pronaći svoj interes da posluju u Srbiji.\nDržava Merilend, u pogledu zaštite životne sredine i zaštite prirode, jedna je od dve najnaprednije države unutar SAD, pa je izuzetno poželјno razviti različite modele saradnje i preuzeti dobra iskustva u ovim oblastima. Poseta privredno-političke delegacije Merilenda rezultat je razgovora koje je ministar Trivan vodio pre nekoliko meseci tokom boravka u SAD, gde su brojne američke kompanije iskazale veliko interesovanje za ulaganje u Srbiju.\n... ap vojvodina, čistoća, dunav, ekologija, investicije, Novi Sad, saradnja


Jagma za „arktičkim hektarom“ - stiglo 2.000 zahteva\nProgram „Dalekoistočni hektar“ od 1. avgusta proširen je na teritoriju Arktika a do sada je za besplatnu zemlju u tom delu Rusije stiglo čak 2.000 zahteva.\nZanimljiv je i podatak da je među podnosiocima zahteva najviše bilo ljudi uzrasta od 26-50 godina – čak 76 odsto.Mlađih od 25 godina bilo je 13 odsto, a preko 50 godina - 10 odsto.Podsetimo, predsednik Rusije Vladimir Putin je krajem juna potpisao zakon kojim se program „Dalekoistočni hektar“ proširuje na Arktičku oblast Rusije.Stanovnici te oblasti od 1. avgusta mogu da dobiju besplatno zemlju za pokretanje biznisa ili za izgradnju kuće, dok će stanovnici drugih oblasti Rusije ili oni koji žive u inostranstvu to moći 1. februara naredne godine.Podsetimo, uz pomoć "arktičkog hektara" vlasti se nadaju da će zadržati ljude u tom regionu, koji je zbog surove klime težak za život.Građanin koji se prijavi dobija hektar zemlje na korišćenje na period od pet godina, a potom može da ga otkupi ili uzme u najam na još 49 godina.Na zemljištu se može izgraditi kuća ili pokrenuti bilo kakva privredna delatnost, uključujući stvaranje poljoprivrednog gazdinstva, pružanje različitih vrsta usluga, između ostalog, i turističkih.O tome šta je arktički hektar govorila je i Ljubinka Milinčić u svojoj autorskoj emisiji Moj pogled na Rusiju:\nLepo je čuti takvu vest...da imam Rusko državljanstvo i ja bih otišao, predivna zemlja!\nrusija, arktik, zemlja\n09:14 07.08.2021 (Osveženo: 10:24 07.08.2021)\n© Sputnik / Pavel Lьvov / Uđi u foto-galerijuJagma za "arktičkim hektarom"\n„Prema podacima od 6. avgusta predato je 1.953 zahteva za besplatnu zemlju u arktičkoj oblasti“, rekao je ministar za razvoj tog regiona Aleksej Čekunkov i dodao da je najveće interesovanje bilo za Murmansku i Arhangelsku oblast.\nZanimljiv je i podatak da je među podnosiocima zahteva najviše bilo ljudi uzrasta od 26-50 godina – čak 76 odsto.\nMlađih od 25 godina bilo je 13 odsto, a preko 50 godina - 10 odsto.\nPodsetimo, predsednik Rusije Vladimir Putin je krajem juna potpisao zakon kojim se program „Dalekoistočni hektar“ proširuje na Arktičku oblast Rusije.\nStanovnici te oblasti od 1. avgusta mogu da dobiju besplatno zemlju za pokretanje biznisa ili za izgradnju kuće, dok će stanovnici drugih oblasti Rusije ili oni koji žive u inostranstvu to moći 1. februara naredne godine.\n17 Jul 2020, 22:47\nPodsetimo, uz pomoć "arktičkog hektara" vlasti se nadaju da će zadržati ljude u tom regionu, koji je zbog surove klime težak za život.\nGrađanin koji se prijavi dobija hektar zemlje na korišćenje na period od pet godina, a potom može da ga otkupi ili uzme u najam na još 49 godina.\nO tome šta je arktički hektar govorila je i Ljubinka Milinčić u svojoj autorskoj emisiji Moj pogled na Rusiju:\n7 Avgust, 16:321


Izvor: JuznaSrbija.info, 14.Mar.2019, 22:22\nUz performans i (copy--paste), situaciju sa protesta u Srbiji na svim nivoima, odbornici opozicionih stranaka u GO Medijana, pokušali da smene predsednika i odustali od učešća u radu te niške opštine.\nNa improvizovanoj konferencji za novinare, ispred zgrade GO Medijana, koju su sporadično prekidali zvuci vojnih letilica Vojske Srbije, vežbajući za vojnu paradu, zakazanu za 24. mart u Nišu, lideri odborničkih grupa u GO Medijana, pokušali su da objasne svoje razloge >> Pročitaj celu vest na sajtu JuznaSrbija.info << za napuštanje današnje sednice i zahteve za smenu, aktuelnog predesdnika opštine, Nebojše Kocića.\nIzmeđu ostalog, oni navode, zloupotrebu službenog automobila, nameštanje tendera za solarno drveće, i partijsko zapošljavanje u kabinetu predsednika.\nPored zhteva za smenu aktuelnog predsednika GO Medijana, Nabojše Kocića, šef odborničke DS-a Dejan Milošević, najavio je istupanje opozicije iz rada Skupštine opštine, sve dok ne dođe do "demokratskih" promena u Srbiji, ne precizirajući šta to zaista znači.\nMilošvić se složio sa konstatacijom novinra, da je broj građna na protestima u Nišu sve manji, ali nije želeo da odgovor, na pitanje šta znači pamflet, "da ovi odu, a da se oni ne vrate".\nProzvani, predsednik GO Medijana Nebojša Kocić, uz iznošenje dokaza o navodnoj zloupotrebi pojedinih odbornika opštine, zapitao se, javno pred novinarima , koko to, da odbornici odustaju od rada SO Medojana, a pritom ne zaobolaze primanja dnevnice, koja je skoro duplo povećana u njegovom mandatu.\nOpozicioni odbornici, pravdaju potpis trojice šefova odborničkih grupa, kao predstavnika devtoro, od svih odbornika, što baca sumnju na ozbiljnost čitavog daašnjeg, kako kažu iz GO Medijana, neuspelog performanasa.\nIzvor: JuznaSrbija.info, 14.Mar.2019\nUz performans i copy-paste situaciju sa protesta u Srbiji na svim nivoima, odbornici opozicionih stranaka u GO Medijana pokušali da smene predsednika i odustali od učešća u radu te niške opštine...Na improvizovanoj konferencji za novinare, ispred zgrade GO Medijana, koju su sporadično prekidali...


Ministri finansija G20, 19 ekonomsko-najsnažnijih nacija na svetu plus EU, postigli su dogovor o merama za podsticaj globalne ekonomije, koje bi prvenstveno trebalo da koriste siromašnijim zemljama, piše Dojče Vele.\n"Ovim merama smo odlučno stabilizovali globalnu ekonomiju. To predstavlja veliki zajednički napor u globalnoj finansijskoj politici. I tako ćemo nastaviti", rekao je nemački ministar finansija Olaf Šolc.\nDaniele Franko, koji trenutno predsedava grupom G20, rekao je u Rimu da se ta grupa oseća dužna da pomogne upravo "najranjivijim državama". Iako se izgledi za ekonomski oporavak poboljšavaju, on je vrlo neravnomerno raspoređen po svetu.\nNemački ministar finansija Olaf Šolc je kazao da će se založiti za to da se programi pomoći i programi privrednog podsticaja u zemljama G20 ne smanje prerano.\n"Mi sada moramo da osiguramo da ekonomija ostane stabilna i da se sačuvaju radna mesta kako bismo mogli ponovo da radimo nakon pandemije", naglasio je Šolc.\nG20, koji predstavlja oko 80 odsto globalne ekonomske proizvodnje, do sada je mobilizovao oko 12 biliona (12 hiljada milijardi) dolara ekonomske pomoći za potrebe svojih privreda.\nJOŠ 150 MILIONA LJUDI U SIROMAŠTVU: Srednja klasa u svetu sve je "tanja", a očekivanja tek treba da brinu


Blogoumna Archives - Stranica 73 od 100 - Pančevo.city\nHome / Blogoumna (Page 73)\nSasvim novo ruho\nBroj pregleda: 157\nNekada davno u nekom dalekom gradu živeli su ljudi koji su želeli da imaju lepu i modernu odeću, ali nisu sebi mogli da je priušte.Jednog dana, stigoše mladići i predstaviše se za vrhunske krojače iz\nOduvek je čovek tražio neki oslonac na tegobnom putu iz mračne prošlosti u svetlu budućnost.Prošlost je uvek mračna u toj predstavi o početku sveta i nas samih. Da li je to onaj mrak pre nego\nTri bilborda svetog jelena\nPostoje dve vrste filmofila: ljubitelji filma koji pomahnitalo, maratonski gledaju mnogo i ovi drugi – smireniji, što čekaju da friški filmovi malo prodišu i odleže neko vreme pa da ih degustiraju opušteno sa užitkom. Iako bih\nOpcija predloženih video snimaka je samo jedan od razloga zbog kojih je YouTube danas vodeća platforma za deljenje video sadržaja. Ono što je za korisnike misterija je kako tačno funkcioniše ovaj sistem i koje parametre\nMama ustane rano. Pripremljeno testo lagano mesi pa razdvaja u manje komade. Svaki od njih ponovo mesi i onda razvlači po celoj površini velikog kuhinjskog stola. Fini, tanak sloj testa rastegljen preko ivica stola, napet\nBroj pregleda: 287\nUkoliko ste barem bacili pogled na dodelu 75. Zlatnog Globusa, svakako ste primetili da je dominirajuća boja odeće svih učesnika i učesnica bila crna. Izbor ove boje značio je da podržavate protest zbog seksualnog uznemiravanja\nNije lepo da otpočnemo i ovu NOVU (ako ništa drugo, ne bez dragocene nade u iščekivanju 2018.) uobičajenim tamno valerijansko-valerskim tonovima, „od prirode” i univerzuma darovanih za preživljavanje na brdovitom Balkanu.I tako, na onoj listi,


Selidbe Beograd | Agencija za selidbe Top Moving\nAgencija za selidbe Top Moving nudi vam usluge selidbe na celoj teritoriji Beograda, nezavisno od opštine na kojoj se nalazite. Bilo da ste u Mirijevu, Rakovici, Čukarici, Voždovcu, Barajevu, Grockoj, Zemunu, Novom Beogradu ili u nekoj drugoj opštini, naše ekipe po dogovoru stižu kod vas da vam pruže najbolju uslugu selidbe, na kvalitetan i efikasan način, po vrlo pristupačnim cenama.\nZahvaljujući višegodišnjem iskustvu i kvalitetnom obavljanju poslova i usluga koje nudimo kada su u pitanju selidbe u Beogradu, naše ekipe iskusnih i obučenih radnika će, uz odličnu organizaciju i vrlo profesionalno odraditi sve što je potrebno za vašu selidbu.\nSelidbe u Beogradu vršimo tokom cele godine, 7 dana u nedelji i dostupni smo za vas od 00-24h. Raspolažemo svim vrstama voznih sredstava (kamioni, kombi vozila…), koja su sigurna, pouzdana i opremljena svom neophodnom opremom za vašu selidbu. Našim voznim sredstvima selidba će biti obavljena na najprofesionalniji i najbrži mogući način.\nTakođe vam nudimo pakovanje robe u adekvatnoj ambalaži, koje obavljaju naši dobro obučeni ljudi, kao i pripremu vaše robe i nameštaja za transport. Mi garantujemo da će u procesu selidbe vaša roba biti zaštićena i osigurana na najbolji način. Naš stručni i obučeni tim ljudi, po vašoj želji, obavlja i poslove demontaže i montaže svih vrsta nameštaja (kuhinjskih elemenata, kancelariski nameštaj, nov neraspakovan nameštaj itd.), što predstavlja veoma važan segment u postupku selidbe.\nUkoliko je potrebno, u postupku selidbe vašu robu i nameštaj možemo preuzeti sa više lokacija, bilo gde u Beogradu, i dopremiti je našim prevoznim sredstvima na krajnje odredište.\nZa naše ekipe angažovanih i vrednih ljudi koji obavljaju selidbe nije bitna spratnost u zgradi ili kući iz koje se selidba obavlja. Budite sigurni da ćemo na najprofesionalniji, najbrži i najpouzdaniji način obaviti selidbu za vas, bilo da ste u prizemlju ili na višim spratovima zgrade.\nU skladu sa vašim željama, nudimo skladištenje vaše robe i nameštaja u našim velikim magacinskim prostorima, sagrađenim i opremljenim po najvišim standardima.\nKako selidba ne bi predstavljala stresan i mukotrpan posao u vašem životu, budite jedan od naših prezadovoljnih klijenata i poverite nam organizaciju vaše selidbe a mi ćemo to opravdati kvalitetom, iskustvom i znanjem koje u ovom poslu postižemo već više od jedne decenije.\nDa biste bili zadovoljni selidbom, pozovite nas da za vas obavimo uslugu selidbe za koje smo itekako stručni i iskusni a mi ćemo ispuniti sve vaše želje i zahteve.


Datum: 26. april 2021. godine\nMinistarstvo finansija donelo je Pravilnik o porezu na dodatu vrednost (u daljem tekstu: „Pravilnik o PDV“), koji je objavljen u „Službenom glasniku RS“ br. 37/21 od 14. aprila 2021. godine. Pravilnik o PDV stupa na snagu osmog dana od dana objavljivanja, odnosno 22. aprila 2021. godine, a kao datum početka primene određen je 01. jul 2021. godine.\nReč je o jedinstvenom Pravilniku kojim se konačno, 17 godina nakon početka primene Zakona o porezu na dodatu vrednost (u daljem tekstu: „Zakon o PDV“), jednim aktom uređuju i razrađuju pitanja od značaja za primenu Zakona o PDV, i koji kao takav zamenjuje svih 27 dosadašnjih pojedinačnih pravilnika iz oblasti PDV, a koji će prestati da važe danom početka primene Pravilnika. Postojanje velikog broja pojedinačnih pravilnika, koji su od donošenja više puta menjani i dopunjavani, objektivno je otežavalo poreskim obveznicima tumačenje i efikasnu primenu njihovih obaveza u vezi sa PDV. Stoga može da se očekuje da sama činjenica donošenja jedinstvenog Pravilnika o PDV doprinese unapređenju poreske prakse u Republici Srbiji u oblasti PDV.\nPored objedinjavanja svih dosadašnjih pravilnika o PDV u jedan pravni propis, jedinstveni Pravilnik o PDV donosi i određene novine, u smislu terminoloških usklađivanja, preciziranja, zatim ugrađivanja stavova datih u pojedinim mišljenjima Ministarstva finansija, kao i izmene određenih pravila koja su do sada važila. Domašaji pojedinih rešenja iz novog Pravilnika o PDV će se u budućnosti najbolje pokazati u analizi konkretnih slučajeva na koje treba da se primene.\nSa druge strane, i nakon početka primene jedinstvenog Pravilnika o PDV, na snazi će ostati tri (3) Uredbe Vlade Republike Srbije donete na osnovu Zakona o PDV, a koje će uz Zakon o PDV i Pravilnik o PDV činiti celokupne propise o PDV Republike Srbije, i to:\nUredba o količini rashoda (kalo, rastur, kvar i lom) na koji se ne plaća PDV;\nUredba o kriterijumima na osnovu kojih se utvrđuje šta se, u smislu Zakona o PDV, smatra pretežnim prometom dobara u inostranstvo;\nUredba o izvršavanju Zakona o PDV na teritoriji AP Kosovo i Metohija za vreme važenja Rezolucije Saveta bezbednosti OUN broj 1244.\nNa kraju, napominjemo da je prelaznom odredbom člana 280. Pravilnika o PDV propisano da, ako je za promet dobara ili usluga, koji se vrši od 1. jula 2021. godine, naplaćena, odnosno plaćena naknada ili deo naknade zaključno sa 30. junom 2021. godine, na taj promet se primenjuju propisi koji važe na dan 30. juna 2021. godine.


Odloženi programi u DOB-u – CLUBBING.RS\nOdloženi programi u DOB-u\nMay 21, 2014 • No Comments •Kultura\nDom omladine Beograda saopštava da zbog proglašenja trodnevne žalosti u Republici Srbiji, odlaže sve svoje programe planirane za 21, 22. i 23. maj 2014.\nPoslednji dan Festivala evropskog filma, planiran za 21. maj, biće održan u subotu, 24. maja.Predstava "Namćor", zakazana za 22. maj , odlaže se za utorak, 27. maj u 20 časova. Koncert grupe "Laibach" planiran za 23. maj odlaže se za 14. jun. Datumi održavanja ostalih programa biće blagovremeno objavljeni.\nDom omladine Beograda, sa svim svojim ljudstvom i raspoloživim resursima, angažovao se od samog početka katastrofalnih poplava koje su zadesile Srbiju i pridružio naporima da se u najkraćem roku prikupi pomoć za sve ugrožene.\nPodsećamo da je svakog dana od 10 do 20 časova, u centralnom holu Doma omladine Beograda (ulaz iz Dečanske), otvoren punkt za prikupljanje pomoći. Trenutno su najpotrebnija sredstva za ličnu higijenu, šampon protiv vašaka, asepsol i dezinfekciona sredstva, suva i konzervisana hrana, hrana za bebe, mleko u prahu, pelene… Sve prikupljene stvari i namirnice, u koordinaciji sa službama Grada Beograda, dostavljaju se ugroženim građanima.\nU pripremi su humanitarni programi (koncerti, prodajne izložbe…) koje će Dom omladine Beograda realizovati u predstojećem periodu, sa namerom da se prikupe i novčana sredstva za ugrožene građane i saniranje štete.


DOMAĆI SAPUN KOJI ĆE VAM PREPORODITI KOŽU: Zaboravite na skupu kozmetiku, potrebna su vam samo TRI sastojka\nAutor: Glas javnosti 29.11.2021. u 13:04\nUkoliko niste znali, sapun za negu kože možete napraviti sami kod kuće, a potrebno vam je svega par sastojaka!\nNegujte svoju kožu prirodnim sapunom koji ćete sami napraviti. Osim što ćete imati kvalitetan proizvod, više nećete morati da dajete nepotreban novac na skupe preparate. Osnovna je baza od kozjeg mleka koju je najlakše nabaviti u nekoj kozmetičkoj ranji ili na internetu, a pored toga, samo još par sastojaka je dovoljno da dobijete sjajan proizvod koji će preporoditi vašu kožu, piše Agroinfo.rs\nOsim 225 grama baze za sapun od kozjeg mleka, još su vam potrebne dve kašike meda i 2+1 kašika instant zobi.\nSameljite zob u mlinu za kafu da dobijete fini prah. Zatim, isecite bazu, izvadite i stavite u posudu pa je otopite na pari ili 30 sekundi u mkrotalasnoj. Sve dobro promešajte plastičnom kašikom, da se razbiju sve grudvice. Sklonite sa šporeta ili mkrotalasne pa dodajte sve ostale sastojke, promešajte smesu.\nNa dno silikonskih kalupa satvite malo zobi koju niste samleli pa preko sipajte tečnu smesu. Ostavite da se blago stisne 20 minuta pa sapun prebacite na neko hladnije mesto da se u potpunosti stegne i koristite.\nOsim pomenutih, u sapun možete dodati i druge sastojke koji vam prijaju, brojne lekovite i aromatične biljke.\nkozje mlekosapunzanimljivostikorisni savetidomaći sapun


Ljimaj: Priprema se platforma dijaloga sa Srbijom - Politika - Dnevni list Danas\nPočetna » Politika » Ljimaj: Priprema se platforma dijaloga sa Srbijom\n0Piše: Beta 14. januara 2019. 11.26\nNavodeći da će platforma biti glavni stub na kome će se zasnivati ceo proces dijaloga Kosova i Srbije, Ljimaj nije precizirao da li će njome biti utvrđene „crvene linije“ u dijalogu.\n„Biće to jedinstveni stav Republike Kosovo. To će biti dokument koji će biti vodič kosovske državne delegacije, institucija Kosova i tako će Kosovo imati jedinstvenu poruku, jedinstven glas u budućim razgovorima sa Srbijom“, kazao je Ljimaj za radio Slobodna Evropa.\nPregovarački tim Kosova, koji je formiran u Skupštini Kosova u drugoj polovini decembra prošle godine, trenutno radi na pripremi nastavka dijaloga sa Srbijom za šta očekuje i ideje i predloge kao i dokumenta o dosadašnjem toku dijaloga od strane predsednika Kosova Hašima Tačija.\nFormiranje pregovaračke ekipe je rezultat stremljenja Vlade Kosova da ojača svoju ulogu u dijalogu sa Srbijom, što politički analitičari na Kosovu vide kao pokušaj smanjenja uloge predsednika Tačija u dijalogu.\nDo jačanja ideje o stvaranju pregovaračkog tima došlo je nakon što je Tači izneo ideju o promeni granica, čemu se suprostavljaju premijer Kosova Ramuš Haradinaj, Vlada Kosova i sve stranke zastupljene u kosovskom parlamentu.\nfatmir ljimaj, pregovori, SrbijaPriština\n"Nastavak dijaloga ne sme biti uslovljen ukidanjem taksi"\nHaradinaj: Rezultat sporazuma sa Srbijom međusobno priznanje dve zemlje


pink.rs | Linta: Bez normalne Hrvatske nije moguć trajni mir na zapadnom Balkanu\nLinta: Bez normalne Hrvatske nije moguć trajni mir na zapadnom Balkanu\nPredsednik Odbora za dijasporu i Srbe u regionu Miodrag Linta uveren je da kamenovanje srpskih kuća u Biljanama Donjim kod Benkovca i svastika u reci Jadro kod Splita nisu incidenti već nastavak dobro organizovane kampanje ustaških snaga.\nIzvor: Tanjug, Foto: TvPink Printscreen\nKako navodi u izjavi dostavljenoj medijima, kratkoročni cilj ustaških snaga čiji je jedan od čelnika pevač Marko Perković Tompson jeste da se proteraju preostali Srbi i završi proces otimanja srpske imovine i da se u potpunosti rehabilituju genocidna NDH i ustaški zločinci sa čelu sa Antom Pavelićem.\nLinta smatra i da Vlada Hrvatske na čelu sa Andrejom Plenkovićem i predsednica Grabar Kitarović vode proustašku politiku dajući političku i logističku podršku ustaškim snagama u ostvarenju njihovih ciljeva.\nOn ističe da brojne činjenice pokazuju da Hrvatska sve više postaje faktor nemira i uzor nacističkim i fašističkim pokretima širom Evrope kako vlast pomaže rehabilitaicju nacifašizma.\n- Sve se više potvrđuje teza da Hrvatska nije sposobna da bude istinski demokratska zemlja u kojoj se u praksi poštuju univerzalne vrijednosti današnjeg sveta a to su ljudska prava, antifašizam i vladavina prava - kaže Linta, te napominje da je glavni razlog za to činjenica da se posle završetka Drugog svetskog rata hrvatski narod nije suočio sa svojom genocidnom i ustaškom prošlošću.\nLinta smatra i da međunarodna zajednica, pre svega, SAD, Nemačka i Evropska unija, moraju da shvate da bez normalne i istinski demokratske Hrvatske nije moguć trajni mir i stabilnost u regionu zapadnog Balkana.


ŠOK: UEFA menja Statut da bi primila Kosovo?! | Skandalozno\nSKANDAL u najavi: UEFA menja Statut da bi primila Kosovo u članstvo?!\nEvropska fudbalska unija (UEFA) planira da narednog utorka, na Kongresu u Budimpešti, promeni statut i primi kosovski savez u svoje članstvo.\nStatut UEFA trenutno predviđa da član organizacije može da bude zemlja čiju nezavisnost priznaju Ujedinjene nacije, ali u predlogu novog zameniće se formulacijom “većina međunarodne zajednice u Evropi”, saznaje Politika.\nSagovornici ovog lista opisuju ovaj pokušaj kao “pravno-političko nasilje“, jer je urađen niz proceduralnih grešaka.\nBudite prvi sa komentarom na članku "SKANDAL u najavi: UEFA menja Statut da bi primila Kosovo u članstvo?!"


Ostojić produžio ugovor sa Partizanom do leta 2021. godine – Krstarica\nOstojić produžio ugovor sa Partizanom do leta 2021. godine\nTanjug 28. aprila 2020. 13:38\nBEOGRAD – Standardni prvotimac Partizana Bojan Ostojić produžio je danas ugovor do leta 2021. godine, saopšteno je iz Humske.\nOvaj iskusni 36-godišnji fudbaler nosi crno-beli dres od 2016. godine, kada je stigao iz Čukaričkog, a prethodno je nastupao za Voždovac, Novi Pazar, BASK, Radnički iz Kragujevca, Slobodu iz Užica i Sevojno.\n„Evo i nešto lepo tokom perioda vanrednog stanja. Zaista sam srećan što sam produžio ugovor na još godinu dana i ostao u klubu koji neizmerno volim. Iako sam u nekim poznim godinama za fudbalere, ovo je dokaz da radom i zalaganjem svako može da ostane u dobroj formi, samo ako to želi“, izjavio je Ostojić.\nOn je iskoristio priliku da se posebno zahvali treneru Savi Miloševiću, direktoru Milošu Vazuri i svima u klubu koji su u njemu prepoznali želju, motiv i spremnost da se, kako je naveo, i dalje bori za sveti dres.\n„Takođe bih se zahvalio svojim saigračima, navijačima i svima u FK Partizan na bezrezervnoj podršci“, poručio je Ostojić, koji je sa Partizanom osvojio jednu titulu i tri Kupa.


Naslovna Fudbal Novi kiks utonulog Partizana: Bravura Vukanovića, isključenje Đerleka i „uprava napolje“\nFudbal Super League Season 2018-2019 Partizan v Napredak (Krusevac) Beograd, 27.09.2018. foto: Srdjan Stevanovic/Starsportphoto ©\nNišta bolji Partizan nismo videli ni u 13. kolu Super lige Srbije protiv kruševačkog Napretka. Uprkos ranom vođstvu i utisku da će zabeležiti rutinsku pobedu, meč u Humskoj crno-beli su završili sa 10 igrača, jednim bodom i još manjom šansom da ostanu u trci za državnu titulu.\nDelovalo je kao da tim Zorana Mirkovića neće imati velikih problema sa Kruševljanima s obzirom da su poveli već u 12. minutu posle lepe akcije koju je započeo Rikardo Gomeš, nastavio Marko Janković, a završio Nemanja Nikolić svojim trećim golom u šampionatu.\nČinilo se da će taj gol primorati Napredak na nešto ofanzivniji fudbal, ali Partizan je nastavio da preti, iako akcije nisu izgleda konkretne, a do kraja prvog poluvremena Nikola Petrović je mogao da primi još jedan gol kada je njegov imenjak Boranijašević umalo postigao spektakularan autogol.\nZa razliku od prvog dela meča, Parni valjak je u drugo poluvreme ušao potpuno drugačije i neubedljivo, što je otvorilo prostor gostima da dođu do kvalitetnije prilike i eventualnog izjednačenja. To je iskoristio Aleksa Vukanović koji u 62. minutu prelepo koristi asistenciju Kamerunca Samjuela Bahe, petom beleži možda i najlepši gol u novoj sezoni i izbija na čelo liste najboljih strelaca u prvenstvu (6).\nPartizan v Napredak (Krusevac)\nTaj gol je uznemirio redove domaćina koji samo desetak minuta kasnije ostaje sa desetoricom na terenu pošto je mladi Amin Đerlek potpuno zasluženo dobio drugi žuti karton. Uprkos dodatnom naporu, Partizan do kraja susreta jednostavno nije imao rešenje za odbranu Napretka, pa drugi meč uzastopno završava bez pobede, nakon remija sa subotičkim Spartakom.\nMilorad Kosanović je po ko zna koji put dokazao da zna kako da postavi igru protiv „večitih rivala“, pre svega protiv crno-belih kojima već četvrti put zaredom uzimaju bod, dok im na osmom meču u nizu tresu mrežu.\nMirković nije mogao da računa na Aleksandra Šćekića, 18-godišnjeg Zlatana Šehovića, ali ni na Danila Pantića koji je u osmini finala protiv Zemuna zatražio izmenu zbog bola u zadnjoj loži, ali to svakako ne može biti opravdanje za novu razočaravajuću partiju.\nTakođe, poseta je bila daleko ispod očekivanja, uprkos tome što se Partizan nalazi u veoma lošoj formi, ali sasvim dovoljna kako bi oni koji su prisustvovali meču jasno poručili klupskoj upravi da je vreme za ozbiljnije promene.\nPrethodni tekstNovi posao za Šveđanina: Filipini debituju na Azijskom kupu i treba im iskusan trener!\nSledeći tekstĐoković i Nadal pred poslednji Masters: Jedan ga voli, drugi baš i ne